				|

		52011PC0511

			Proposta għal REGOLAMENT TAL-KUNSILL li jistabbilixxi miżuri li jimplimentaw is-sistema tar-riżorsi proprji tal-Unjoni Ewropea /* KUMM/2011/0511 finali - 2011/0184 (APP) */

			   	MEMORANDUM TA' SPJEGAZZJONI
1.           IL-KUNTEST
TAL-PROPOSTA
L-għan ta’ din il-proposta huwa li
jiġu stabbiliti miżuri ta’ implimentazzjoni kif stipulat fl-Artikolu
9 tad-Deċiżjoni tal-Kunsill ... ta’... dwar is-sistema
tar-riżorsi proprji tal-Unjoni Ewropea[1]
skont l-Artikolu 311(4) tat-Trattat dwar il-Funzjonament tal-Unjoni Ewropea
(minn hawn ’il quddiem "TFUE").
Dawn il-miżuri implementattivi jkopru
l-arranġamenti prattiċi kollha għar-riżorsi tal-Unjoni li
għandhom ikunu rregolati bi proċedura aktar issimplifikata sabiex
is-sistema ssir flessibbli fil-qafas u fil-limiti stabbiliti
mid-Deċiżjoni dwar ir-riżorsi proprji bl-eċċezzjoni
ta' dawk l-aspetti relatati biex jagħmlu disponibbli r-riżorsi
tagħhom u biex jilħqu l-ħtiġiet ta' flus kontanti.
Dispożizzjonijiet ta' natura ġenerali, applikabbli għat-tipi
kollha ta’ riżorsi proprji u li għalihom is-sorveljanza parlamentari
xierqa hija partikolarment importanti wkoll ġew inklużi f’din
il-proposta. Dan ifisser b'mod partikolari, l-aspetti ta' kontroll u
superviżjoni tad-dħul inkluż ħtiġijiet ta’ rappurtar
supplementarji u s-setgħat relatati tal-ispetturi tal-Kummissjoni.
Dawn il-miżuri implimentattivi
għandhom jiġu kkumplimentati, skont l-Artikolu 322(2) TFUE,
b’regolamenti li jistabbilixxu l-metodi u l-proċeduri li permezz
tagħhom id-dħul mir-riżorsi proprji għandhom ikunu
disponibbli jew imħallsa lill-Kummissjoni, u l-miżuri li
għandhom jiġu applikati, jekk ikun meħtieġ, biex
jilħqu l-ħtiġiet ta' flus kontanti.
L-Artikolu 9 tad-Deċiżjoni … jipprevedi li l-miżuri implimentattivi
għandhom ikunu pprovduti:
(a)
ir-rati tat-taxxa jew rati ta’ prelevazzjoni
tar-riżorsi proprji stabbiliti skont l-Artikoli 2(1)(b), (c) u (d)
tad-Deċiżjoni …;
(b)
ir-referenza Introjtu Nazzjonali Gross (ING),
id-dispożizzjonijiet biex jaġġustaw id-DNG u
d-dispożizzjonijiet biex jiġu kklalkulati mill-ġdid il-limiti
tal-pagamenti u l-impenji f’każ ta’ bidliet sinifikanti fl-ING,
għall-iskop tal-applikazjzoni tal-Artikoli 2(1)(d) u 3
tad-Deċiżjoni …;
(c)
il-proċedura għall-kalkolu u
l-ibbaġitjar tal-bilanċ baġitarju annwali kif stabbilit
fl-Artikolu 7 tad-Deċiżjoni …;
(d)
id-dispożizzjonijiet u l-arranġamenti
għall-kontroll u s-superviżjoni tad-dħul mir-riżorsi
proprji msemmija fl-Artikolu 2 tad-Deċiżjoni …, inklużi
l-ħtiġiet tar-rappurtar supplimentari.
L-elementi proposti mill-Kummissjoni jirrelataw b’dan il-mod
mal-miżuri implimentattivi:
–
għar-riżorsi proprji l-ġodda
stabbiliti skont l-Artikolu 2(1)(b) u (c) tad-Deċiżjoni …,
notevolment ir-rati tat-taxxa tagħhom, il-kontroll u s-sorveljanza;
–
miżmum mid-Deċiżjoni tal-Kunsill
2007/436[2]
(minn hawn 'il quddiem msemmija bħala "DRP 2007"), bħala
referenza għas-Sistema Ewropea ta' kontijiet reġjonali u nazzjonali
(ESA) li issa huwa Regolament kemm tal-Parlament Ewropew kif ukoll tal-Kunsill;
–
miżmum mir-Regolament tal-Kunsill 1150/2000[3] li jimplimenta d-DRP 2007,
għall-kalkolu taż-żejjed u għall-kontroll u
s-superviżjoni tad-dħul mir-riżorsi proprji, inklużi
l-ħtiġiet tar-rappurtaġġ supplimentari, li mhumiex relatati
strettament mad-disponibbiltà tar-riżorsi nterni;
–
u miżmum mir-Regolament tal-Kunsill 1026/1999[4] dwar il-poteri u l-obbligi
tal-ispetturi tal-Kummissjoni kif ukoll il-preparazzjoni u l-ġestjoni
tal-ispezzjonijiet.
F'aktar dettalji, il-proposta tal-Kummissjoni
tista’ titqassar kif ġej:
1.1 Kapitolu I "Determinazzjoni
tar-riżorsi proprji"
–
L-Artikolu 1 tal-proposta, "Ir-rati
applikabbli": L-Artikolu jipprevedi r-rati
tat-taxxa li għandhom ikunu applikati għall-kategoriji ġodda ta'
riżorsi proprji stabbiliti fl-Artikolu 2(1)(b), (c)
tad-Deċiżjoni …. Barra minn hekk, id-dispożizzjonijiet taħt
l-Artikolu 5 tar-Regolament 1150/2000 inżammu u ġew
aġġornati.
–
L-Artikolu 2 tal-proposta, “Bidliet sinifikanti
fl-ING ta’ Referenza": Id-dispożizzjonijiet
taħt l-Artikoli 2(7)§1 u 3(3) tad-DRP 2007 nżammu u ġew
aġġornati
–
L-Artikolu 3 tal-proposta, "Kalkolu u
l-ibbaġitjar tal-bilanċ":
Id-dispożizzjonijiet taħt l-Artikoli 15 u 16 tar-Regolament 1150/2000
inżammu u ġew aġġornati.
1.2 Kapitolu II
“Dispożizzjonijiet li jikkonċernaw il-kontroll u s-superviżjoni,
inklużi l-ħtiġiet tar-rappurtar supplimentari"
–
L-Artikolu 4 tal-proposta, "Rappurtar ta’
frodi u irregolaritajiet li jaffettwaw l-intitolamenti": Dispożizzjonijiet taħt l-Artikolu 6(5) tar-Regolament
1150/2000 inżammu, ġew aġġornati u ssimplifikati.
–
L-Artikolu 5 tal-proposta, "Kontroll u
miżuri ta’superviżjoni":
Id-dispożizzjonijiet taħt l-Artikoli 17(1) u 18 tar-Regolament
1150/2000 inżammu, ġew aġġornati u kkompletati fir-rigward
tar-riżorsi proprji l-ġodda stabbiliti fl-Artikolu 2(1)(b), (c)
tad-Deċiżjoni ….
–
L-Artikolu 6 tal-proposta, "Rappurtar
mill-Istati Membri tal-ispezzjonijiet tagħhom":
Id-dispożizzjonijiet taħt l-Artikoli 17(5) u 18(5) tar-Regolament
1150/2000 inżammu u ġew aġġornati.
–
L-Artikoli 7 u 8 tal-proposta "Il-poteri u
l-obbligi ta' aġenti awtorizzati tal-Kummissjoni" u
"Il-preparazzjoni u l-ġestjoni ta’ spezzjonijiet”: Id-dispożizzjonijiet mir-Regolament 1026/1999 inżammu,
ġew riorganizzati għaċ-ċarezza u aġġornati, u dak
ir-Regolament jiġi mħassar fl-Artikolu 10 'Disposizzjonijiet finali’
ta' din il-proposta.
1.3 Kapitolu III
"Kumitat u dispożizzjonijiet finali"
–
L-Artikolu 9 tal-proposta, "Proċedura
tal-Kumitat – Il-Kumitat Konsultattiv dwar ir-Riżorsi Proprji
(ACOR)": Tipprovdi biex jiġu konferiti fuq
il-Kummissjoni setgħat implimentattivi skont ir-Regolament (UE) Nru
182/2011. Għal kompiti speċifiċi oħrajn, il-Kummissjoni
tista’ wkoll tiddeċiedi li twaqqaf grupp ta' esperti.
2011/0184 (APP)
Proposta għal
REGOLAMENT TAL-KUNSILL
li jistabbilixxi miżuri li jimplimentaw
is-sistema tar-riżorsi proprji tal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari r-raba' paragrafu
tal-Artikolu 311, flimkien mat-Trattat li jistabbilixxi l-Komunità Ewropea
tal-Enerġija Atomika, u b’mod partikolari l-Artikolu 106a tiegħu,
Wara li kkunsidra d-Deċiżjoni
tal-Kunsill ta’... dwar is-sistema tar-riżorsi proprji tal-Unjoni Ewropea[5], u b' mod partikolari
l-Artikolu 9 tiegħu,
Wara li kkunsidra l-proposta mill-Kummissjoni,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidra l-kunsens tal-Parlament
Ewropew[6],
Wara li kkunsidra l-opinjoni tal-Qorti
tal-Awdituri[7],
Wara li kkunsidra l-opinjoni tal-Kumitat
Ekonomiku u Soċjali Ewropew[8],
Li jaġixxi skont proċedura leġiżlattiva
speċjali,
Billi:
(1)
Is-sorveljanza parlamentari hija partikolarment
importanti għad-dispożizzjonijiet ta' natura ġenerali
applikabbli għat-tipi kollha ta’ riżorsi proprji u li jkopru
l-kontroll u s-superviżjoni ta' dħul inklużi l-ħtiġiet
tar-rappurtaġġ supplimentari.
(2)
Sabiex jinżamm l-istess ammont ta’
riżorsi finanzjarji għad-dispożizzjoni tal-Unjoni, huwa xieraq
li jiġu adattati l-limiti ta' riżorsi proprji tal-Unjoni
għall-pagamenti u l-impenji kif determinati, rispettivament, fl-Artikolu
3(1) u (2) tad-Deċiżjoni … imfissra fil-mija tal-Introjtu Nazzjonali
Gross (ING) f’każ ta’ emendi għar-Regolament (UE) Nru … ta' […] dwar
is-sistema Ewropea tal-kontijiet nazzjonali u reġjonali fl-Unjoni Ewropea[9] li jinvolvu bidla sinifikanti
fil-livell tal-IGN.
(3)
It-trasparenza tas-sistema tar-riżorsi proprji
tal-Unjoni għandha tiġi żgurata b’informazzjoni adegwata
pprovduta mill-awtorità baġitarja. Għalhekk,
l-Istati Membri għandhom iżommu għad-dispożizzjoni
tal-Kummissjoni u, fejn meħtieġ, jgħaddulha d-dokumenti u
l-informazzjoni meħtieġa ħalli hi tkun tista'
teżerċita l-poteri mgħotija lilha fir-rigward tar-riżorsi
proprji tal-Unjoni.
(4)
L-arranġamenti li bihom l-Istati Membri jew
l-operaturi ekonomiċi responsabbli għall-ġbir tar-riżorsi
proprji jirrappurtaw lill-Kummissjoni, għandu jagħmilha possibbli
għall-Kummissjoni li ssegwi l-azzjoni tagħhom li jirkupraw
ir-riżorsi proprji, partikolarment f'każi ta' frodi u
irregolaritajiet.
(5)
Sabiex jiżguraw baġit ibbilanċjat,
kwalunkwe bilanċ żejjed ta’ dħul tal-Unjoni fuq in-nefqa attwali
totali matul sena finanzjarja għandu jiġi riportat għas-sena
finanzjarja sussegwenti. Għalhekk,
il-bilanċ riportat għandu jiġi definit.
(6)
L-Istati Membri u l-operaturi ekonomiċi
responsabbli għall-ġbir tar-riżorsi proprji għandhom
iwettqu verifiki u inkjesti relatati mal-istabbiliment, id-disponibbiltà u
l-ħlas tar-riżorsi proprji tal-Unjoni. Sabiex
jiffaċilitaw l-applikazzjoni tar-regoli finanzjarji relatati
mar-riżorsi proprji huwa meħtieġ li jiżguraw
kollaborazzjoni bejn l-Istati Membri jew l-operaturi ekonomiċi
responsabbli għall-ġbir tar-riżorsi proprji u l-Kummissjoni.
(7)
Għal raġunijiet ta' konsistenza u
ċarezza, għandhom jiġu stabbiliti disposizzjonijiet li jkopru
l-poteri u l-obbligi ta' aġenti awtorizzati mill-Kummissjoni biex iwettqu
spezzjonijiet fir-rigward tar-riżorsi proprji tal-Unjoni, li jieħdu
inkunsiderazzjoni n-natura speċifika ta’ kull riżorsa proprja. Għandhom jiġu stabbiliti
l-kondizzjonijiet li bihom aġenti awtorizzati jwettqu l-kompiti
tagħhom għandhom jiġu stabbiliti, u partikolarment ir-regoli li
l-uffiċjali kollha tal-Unjoni, impjegati oħra u esperti nazzjonali
ssekondati għandhom josservaw f'dak li għandu x'jaqsam
mal-kunfidenzalità professjonali u mal-protezzjoni ta' dejta personali. Huwa neċessarju li jiġi stabbilit l-istatus
ta’ esperti nazzjonali ssekondati u l-possibbiltà għall-Istat Membru
kkonċernat biex joġġezzjonaw għall-preżenza, waqt
spezzjoni, ta' uffiċjali ta' Stati Membri oħra.
(8)
Għal raġunijiet ta' koerenza, ċerti
dispożizzjonijiet tad-Deċiżjoni tal-Kunsill (KE, Euratom) Nru
2007/436 tas-7 ta' Ġunju 2007 dwar is-sistema tar-riżorsi proprji
tal-Komunitajiet Ewropej[10] u r-Regolament tal-Kunsill (KE, Euratom) Nru 1150/2000 li jimplimenta
d-Deċiżjoni 94/728/KE, Euratom dwar is-sistema tar-riżorsi
tagħhom tal-Komunitajiet[11] għandhom jiġu inklużi f'dan ir-Regolament. Dawk
id-dispożizzjonijiet jikkonċernaw ING ta' referenza u bidliet
sinifikanti tiegħu, ir-rata ta' prelevazzjoni tar-riżorsi proprji
msemmija fl-Artikolu 2(1)(d) tad-Deċiżjoni […/…], tal-kalkolu u
l-ibbaġitjar tal-bilanċ, il-kontroll u s-sorveljanza tar-riżorsi
proprji u rekwiżiti tar-rappurtar supplimentari, kif ukoll tal-Kumitat
Konsultattiv dwar ir-Riżorsi Proprji (ACOR).
(9)
Sabiex jiżguraw kundizzjonijiet uniformi
għall-implimentazzjoni ta’ dan ir-Regolament, għandhom jiġu
kkonferiti setgħat implimentattivi fuq il-Kummissjoni. Dawk il-poteri għandhom jiġu
eżerċitati skont ir-Regolament (UE) Nru 182/2011 tal-Parlament
Ewropew u tal-Kunsill tas-16 ta' Frar 2011 li jistabbilixxu r-regoli u
l-prinċipji ġenerali dwar il-mekkaniżmi għall-kontroll
mill-Istati Membri tal-eżerċitar tas-setgħat ta'
implimentazzjoni mill-Kummissjoni[12].
(10)
Il-proċedura konsultattiva għandha
tintuża għall-adozzjoni tal-atti implimentattivi sabiex tistabbilixxi
regoli dettaljati dwar ir-rappurtar ta’ frodi u irregolaritajiet li jaffettwaw
intitolament għar-riżorsi proprji tradizzjonali u miżuri biex
jiġu eżaminati l-estimi tar-riżorsi proprji mogħtija
minħabba n-natura teknika ta' dawk l-atti meħtieġa għal
skopijiet ta’ rappurtar.
(11)
Ir-Regolament tal-Kunsill (KE, Euratom) Nru
1026/1999 tal-10 ta' Mejju 1999 li jiddetermina l-poteri u l-obbligi ta'
aġenti awtorizzati mill-Kummissjoni biex iwettqu kontrolli u spezzjonijiet
tar-riżorsi proprji tal-Komunità[13]
għandhom ikunu mħassra.
(12)
Għal raġunijiet ta' konsistenza, dan
ir-Regolament għandu japplika fl-istess jum tad-Deċiżjoni …,
ADOTTAT DAN IR-REGOLAMENT:
Kapitolu I
Determinazzjoni tar-riżorsi proprji
Artikolu 1
Rati applikabbli
1. Ir-rati tat-taxxa applikabbli [14]għar-riżorsa proprja
msemmija fl-Artikolu 2(1)(b) tad-Deċiżjoni … għandhom ikunu:
(a)
…% għal tranżazzjonijiet fuq bonds,
stokks u titoli simili;
(b)
…% għal tranżazzjonijiet oħra.
2. Ir-rata tat-taxxa applikabbli għal
riżorsi proprji msemmija fl-Artikolu 2(1)(c) tad-Deċiżjoni …
għandha tkun 1,0%.
3. Ir-rata
uniformi msemmija fl-Artikolu 2(1)(d) tad-Deċiżjoni … għandha
tiġi stabbilita fi żmien il-proċedura tal-baġit u
għandha tiġi kkalkulata bħala perċentwali tas-somma
tal-previżjoni tal-Introjtu Nazzjonali Gross (ING) tal-Istati Membri
b'tali mod li tkopri kompletament dik il-parti tal-baġit mhux iffinanzjata
minn dħul msemmi fl-Artikolu 2(1)(a), (b), u (c) tad-Deċiżjoni
…, minn kontribuzzjonijiet finanzjarji għal programmi ta’ riċerka u
żvilupp teknoloġiku supplimentari u dħul ieħor.
Dik ir-rata għandha tiġi espressa
fil-baġit b’ċifra li jkun fiha postijiet deċimali kemm ikun
meħtieġ sabiex ir-riżorsa bbażata fuq l-ING tinqasam bejn
l-Istati Membri.
Artikolu 2
L-ING ta' Referenza u tibdiliet sinifikanti
fih
1. L-ING
imsemmi fl-Artikolu 2(1)(d) tad-Deċiżjoni … għandu jfisser
id-DNG annwali bil-prezz tas-suq, kif ipprovdut mill-Kummissjoni
fl-applikazzjoni tar-Regolament ….
2. Fejn
l-emendi għar-Regolament... jirriżultaw f'tibdil sinifikanti fl-ING,
il-Kummissjoni għandha tinforma lill-Parlament Ewropew u lill-Kunsill dwar
id-dati ta’ applikazzjoni ta' dawk il-bidliet għall-finijiet
tad-Deċiżjoni ….
3. Fejn
l-emendi għar-Regolament... jirriżultaw f’bidliet sinifikanti
fil-livell tal-ING, il-limiti tal-pagamenti u l-impenji kif determinati
fl-Artikolu 3(1) u (2) tad-Deċiżjoni … għandhom ikunu kkalkulati
mill-ġdid mill-Kummissjoni skont il-formula li ġejja:
 1.23%(1.29%)* || INGt-2 + INGt-1 + INGt ESA attwali
 INGt-2 + INGt-1 + INGt ESA emendat
F’din il-formola, "t" hija
l-aħħar sena sħiħa li għaliha d-dejta definita
bir-Regolament tal-Kunsill (KE, Euratom) Nru 1287/2003[15] hija disponibbli.
Artikolu 3
Il-kalkolu u l-ibbaġitjar
tal-bilanċ
1. Għall-iskop
tal-applikazzjoni tal-Artikolu 7 tad-Deċiżjoni … il-bilanċ
għal sena finanzjarja partikolari għandu jikkonsisti fid-differenza
bejn l-introjtu kollu miġbur fir-rigward ta' dik is-sena finanzjarja u
l-ammont ta' pagamenti magħmula għal approprazzjonijiet għal dik
is-sena finanzjarja miżjuda bl-ammont tal-approprazzjonijiet
għall-istess sena finanzjarja jiġi riportat bis-saħħa
tal-Artikolu 9 tar-Regolament … (minn hawn 'il quddiem "ir-Regolament
Finanzjarju")[16].

Dik id-differenza għandha tkun
miżjuda jew imnaqqsa bl-ammont nett tal-approprazzjonijiet riportati
mis-snin finanzjarji preċedenti li jkunu ġew ikkanċellati. B'deroga
mill-Artikolu 5(1) tar-Regolament Finanzjarju, id-differenza għandha wkoll
tiġi miżjuda jew imnaqqsa kif ġej:
(a) pagamenti magħmula b'eċċess
ta' approprazzjonijiet mhux differenzjati riportati mis-snin finanzjarji
preċedenti permezz tal-Artikolu 9(1) u (4) tar-Regolament Finanzjarju
bħala riżultat ta' tibdil fir-rati tal-euro;
(b) Il-bilanċ li jirriżulta
mil-qliegħ jew telf fil-kambju matul is-sena finanzjarja.
2. Il-Kummissjoni
għandha, qabel l-aħħar t'Ottubru ta' kull sena finanzjaraja,
tagħmel stima tar-riżorzi proprji tagħha miġbura
għas-sena sħiħa, fuq il-bażi tad-dejta li jkollha
għad-dispożizzjoni tagħha f 'dak iż-żmien. Xi differenzi konsiderevoli fir-rigward tal-estimi
oriġinali jistgħu jagħtu bidu għal ittra emendatorja
għall-abbozz tal-baġit għas-sena finanzjarja ta' wara jew
baġit emendatorju għas-sena finanzjarja kurrenti.
Kapitolu II
Id-dispożizzjonijiet li jikkonċernaw
il-kontroll u s-superviżjoni,
inklużi
l-ħtiġiet tar-rappurtaġġ supplimentari
Artikolu 4
Rappurtar ta’ frodi u irregolaritajiet li
jaffettwaw intitolamenti
1. Fix-xahrejn
ta’ wara t-tmiem ta’ kull kwart tas-sena, l-Istati Membri għandhom
jibagħtu lill-Kummissjoni deskrizzjoni tal-każjiet ta' frodi u
irregolaritajiet misjuba li jinvolvu intitolamenti ta’ ’l fuq minn EUR 10 000
li jikkonċernaw ir-riżorsi proprji msemmija fl-Artikolu 2(1)(a)
tad-Deċiżjoni ….
Fi żmien il-perjodu msemmi fl-ewwel
subparagrafu, kull Stat Membru għandu jaqgħti dettalji
tal-pożizzjoni li jirrigwardaw każijiet ta' frodi u irregolaritajiet
diġà rrapurtati lill-Kummissjoni li l-irkupru tagħhom,
il-kanċellament jew in-nuqqas ta' rkupru ma kinux ġew indikati qabel.
2. Għar-riżorsi
proprji msemmija fl-Artikolu 2(1)(c) tad-Deċiżjoni … kull sitt xhur
l-Istati Membri għandhom jibgħatu lill-Kummissjoni deskrizzjoni
tal-każjiet ta' frodi u irregolaritajiet misjuba li jinvolvu intitolamenti
ta' 'l fuq minn EUR 10 000 matul is-sitt xhur preċedenti.
3. L-operaturi
ekonomiċi responsabbli għall-ġbir tar-riżorsi proprji
msemmija fl-Artikolu 2(1)(b) tad-Deċiżjoni ... għandhom
jinnotifikaw lill-Kummissjoni, fi żmien xahar minn meta jsiru jafu dwar
iċ-ċirkostanzi ta’ każijiet ta’ frodi jew irregolaritajiet li
jinvolvu intitolament ta’ aktar minn EUR 10 000.
4. Il-Kummissjoni
se tadotta atti ta' implimentazzjoni li jistabilixxu dettalja
tad-deskrizzjonijiet imsemmija fil-paragrafi 1, 2 u 3 ta' dan l-Artikolu kif
ukoll miżuri għall-eżaminazzjoni tal-estimi tar-riżorsi
proprji. Dawn l-atti ta' implimentazzjoni
għandhom jiġu adottati skont il-proċedura ta' konsultazzjoni msemmija
fl-Artikolu 9(2).
5. Sommarju
tan-notifiki msemmija fil-paragrafi 1, 2 u 3 ta’ dan l-Artikolu għandhom
jiġu inklużi fir-rapport tal-Kummissjoni msemmi fl-Artikolu 325(5)
tat-Trattat.
Artikolu 5
Miżuri ta’ kontroll u
superviżjoni
1. L-Istati
Membri jew l-operaturi ekonomiċi responsabbli għall-ġbir
tar-riżorsi proprji għandhom jieħu l-miżuri kollha li huma
meħtieġa biex jassiguraw li l-ammont korrispondenti tal-intitolamenti
stabbiliti permezz tal-Artikolu 2(1) tad-Deċiżjoni … huma disponibbli
jew imħallsa lill-Kummissjoni.
2. L-Istati
Membri għandhom iwettqu verifiki u kontrolli li jirrigwardaw
l-istabbiliment u t-tqegħid għad-dispożizzjoni tar-riżorsi
proprji, imsemmija fl-Artikolu 2(1)(a) u (c) tad-Deċiżjoni ….
L-operaturi ekonomiċi responsabbli
għall-ġbir tar-riżorsi proprji għandhom iwettqu verifiki u
inkjesti li jirrigwardaw il-ġbir tar-riżorsi proprji msemmija
fl-Artikolu 2(1)(b) tad-Deċiżjoni …, flimkien mal-proċessi biex
jitħallsu lill-Kummissjoni.
3. L-Istati
Membri jew l-operaturi ekonomiċi responsabbli għall-ġbir
tar-riżorsi proprji għandhom iwettqu miżuri ta' spezzjonar
addizzjonali fuq it-talba tal-Kummissjoni. Fit-talba tagħha l-Kummissjoni
għandha tiddikjara r-raġunijiet għal ispezzjonar addizzjonali.
L-Istati Membri jew l-operaturi ekonomiċi, għandhom, jekk
il-Kummissjoni hekk titlob, jassoċjawha mal-ispezzjonijiet, li huma
jwettqu. Il-Kummissjoni tista', minflok,
titlob li ċerti dokumenti jintbagħtu lilha.

4. L-operaturi
ekonomiċi responsabbli għall-ġbir tar-riżorsi proprji
għandhom jagħmlu disponibbli lill-Kummissjoni kull rapport
tal-verifika interna jew esterna jew rapport ta’ konsulenza disponibbli lilhom,
li jinkludi analiżi tas-sistemi li huma jużaw biex jiġbru
r-riżorsi tagħha, jew biex iħallsu dawk ir-riżorsi
lill-Kummissjoni.
5. Il-Kummissjoni
tista' twettaq spezzjonijiet fuq il-post hija nnifisha.
L-aġenti awtoriżżati mill-Kummissjoni għal dawn
l-ispezzjonijiet għandhom ikollhom aċċess, sakemm
l-applikazzjoni ta' dan ir-Regolament hekk ikun jeħtieg,
għad-dokumenti ta' sostenn dwar l-istabbilment, it-tqegħid
għad-dispożizzjoni jew il-ħlas tar-riżorsi proprji, u
għal kwalunkwe dokumenti oħra xierqa marbuta ma’ dawk id-dokumenti
ta' sostenn.
6. L-Istati
Membri jew l-operaturi ekonomiċi responsabbli għall-ġbir
tar-riżorsi proprji għandhom jiffaċilitaw il-miżuri ta’
ispezzjoni msemmija fil-paragrafu 5.
7. Fejn
il-Kummissjoni tkun assoċjata ma’ ispezzjoni, il-Kummissjoni għandha
jkollha l-istess aċċess għal dokumenti ta' sostenn u dokumenti
relatati kif stipulat għall-ispezzjonijiet fil-paragrafu 5.
8. Fejn
l-ispezzjoni tikkonċernaw riżorsi proprji bbażati fuq l-ING
il-Kummissjoni għandu jkollha wkoll aċċess għal dokumenti
li jirrigwardaw il-proċeduri statistiċi u l-istatistiċi
bażiċi msemmija fl-Artikolu 3 tar-Regolament (KE, Euratom) Nru
1287/2003.
9. L-ispezzjonijiet
msemmija fil-paragrafu 2 għandhom ikunu mingħajr preġudizzju
għal dawn li ġejjin:
(a) l-ispezzjonijiet imwettqa mill-Istati Membri
skont il-liġijiet nazzjonali, regolamenti jew dispożizzjonijiet
amministrattivi tagħhom;
(b) il-miżuri previsti fl-Artikoli 287 u 319
tat-Trattat;
(c) l-arranġamenti ta’ spezzjonar
magħmula skont l-Artikolu 322(1)(b) tat-Trattat.
10. Flimkien
mal-Istat Membru kkonċernat, il-Kummissjoni kull sena għandha
tispezzjona l-aggregati miġbura għal żbalji fil-kompilar,
speċjalment f'każijiet notifikati mill-Kumitat tal-ING stabbilit
bir-Regolament (KE, Euratom) Nru 1287/2003. Meta tagħmel hekk tista',
f'każijiet individwali, teżamina wkoll il-kalkolazzjonijiet u
bażijiet statistiċi, ħlief l-informazzjoni dwar kumpaniji jew
persuni individwali, meta ma jkun possibbli l-ebda assessjar xieraq ieħor. Il-Kummissjoni għandha tirrispetta r-regoli
nazzjonali dwar il-kunfidenzjalità ta-istatistika.
Artikolu 6
Ir-rappurtar mill-Istati Membri
tal-ispezzjonijiet tagħhom
L-Istati Membri għandhom jissottomettu
rapporti annwali dettaljati lill-Kummissjoni dwar l-ispezzjonijiet tagħhom
fir-rigward tal-ġbir korrett tar-riżorsi proprji u r-riżultati
ta’ dawk l-ispezzjonijiet, id-dejta ġenerali u kwalunkwe kwistjonijiet ta'
prinċipju li jirrigwardaw l-aktar problemi importanti li jinħolqu
mill-applikar ta' Regolamenti li jimplimentaw id-Deċiżjoni […/…] u,
partikolarment, materji disputati. Ir-rapporti għandhom jintbagħtu
lill-Kummissjoni sal-1 ta' Marzu tas-sena ta' wara s-sena finanzjarja
kkonċernata. Fuq il-bażi ta' dawk
ir-rapporti, il-Kummissjoni għandha tħejji rapport sommarju, li
għandu jingħata għall-attenzjoni tal-Istati Membri kollha.
Il-Kummissjoni għandha tadotta atti
implimentattivi li jistabbilixxu formola għar-rapporti annwali tal-Istati
Membri msemmija fil-paragrafu 1. Dawk l-atti
implimentattivi għandhom jiġu adottati f’konformità
mal-proċedura konsultattiva msemmija fl-Artikolu 9(2).
Il-Kummissjoni għandha tirrapporta kull
tliet snin lill-Parlament Ewropew u lill-Kunsill dwar il-funzjonament
tal-arranġamenti ta' ispezzjonar msemmija fl-Artikolu 5.
Artikolu 7
Il-poteri u l-obbligi ta' aġenti
awtorizzati tal-Kummissjoni
1. Il-Kummissjoni
għandha speċifikament taħtar bl-għan li tagħmel
l-ispezzjonijiet imsemmija fl-Artikolu 5 ċerti uffiċjali jew
impjegati oħra tagħha (minn hawn 'il quddiem "l-aġenti
awtorizzati").
Għal kull ispezzjoni, il-Kummissjoni
għandha tipprovdi lill-aġenti awtorizzati bit-termini ta’ referenza
bil-miktub li jiddikjaraw l-identità u l-kapaċità uffiċjali
tagħhom.
Il-persuni li jitpoġġew
għad-dispożizzjoni tal-Kummissjoni mill-Istati Membri bħala
esperti nazzjonali ssekondati jistgħu jipparteċipaw
fl-ispezzjonijiet.
Bi ftehim speċifiku u minn qabel
tal-Istat Membru jew operatur ekonomiku responsabbli għall-ġbir
tar-riżorsi proprji kkonċernati, il-Kummissjoni tista' titlob
l-għajnuna ta' uffiċjali minn Stati Membri oħra bħala
osservaturi. Il-Kummissjoni għandha
tiżgura li dawk l-uffiċjali jikkonformaw mal-paragrafu 3.
2. Matul
ispezzjonijiet fuq il-post u konġunti l-aġenti awtorizzati
għandhom jaġixxu b’mod kompatibbli mar-regoli applikabbli
għall-uffiċjali tal-Istat Membru kkonċernat. Għandhom ikunu marbuta bis-segretezza
professjonali, skont il-kondizzjonijiet stabbiliti fil-paragrafu 3.
L-aġent awtorizzat jista’, jekk
meħtieġ, jikkuntattja debituri, iżda biss fil-kuntest
tal-ispezzjonijiet imsemmija fl-Artikolu 5, u biss permezz tal-awtoritajiet
kompetenti li l-proċeduri tal-ġbir tar-riżorsi proprji huma
s-suġġett tal-ispezzjoni.
3. L-informazzjoni
kkomunikata jew miksuba skont il-paragrafi 1 u 2, f'kull għamla,
għandha tkun suġġetta għas-segretezza professjonali u
tirċievi l-protezzjoni mogħtija lill-informazzjoni simili skont
il-liġi nazzjonali tal-Istat Membru li fih tkun miġbura u bid-dispożizzjonijiet
korrispondenti applikabbli għall-istituzzjonijiet tal-Unjoni.
Dik l-informazzjoni ma tistax tiġi
kkomunikata lil persuni oħra ħlief dawk fi ħdan
l-organizzazzjonijiet ispezzjonati, l-istituzzjonijiet tal-Unjoni jew l-Istati
Membri li d-dover tagħhom hu li jkunu jafu, lanqas ma jistgħu
jintużaw għal skopijiet oħra minbarra dawk stabbiliti f'dan
ir-Regolament mingħajr kunsens minn qabel tal-Istat Membru jew operatur
ekonomiku responsabbli għall-ġbir tar-riżorsi proprji
mingħand min kienet miġbura.
L-ewwel u t-tieni subparagrafu għandhom
japplikaw għall-uffiċjali u l-impjegati l-oħra tal-Unjoni, u
esperti nazzjonali ssekondati.
4. Il-Kummissjoni
għandha tiżgura li l-aġenti awtorizzati u persuni oħra li
jaġixxu taħt l-awtorità tagħha jikkonformaw mad-Direttiva
95/46/KE tal-Parlament Ewropew u tal-Kunsill[17]
u r-Regolament (KE) Nru 45/2001 tal-Parlament Ewropew u tal-Kunsill[18] u regoli oħra tal-Unjoni
u nazzjonali dwar il-protezzjoni tad-dejta personali
Artikolu
8
It-tħejjija
u l-amministrazzjoni ta' ispezzjonijiet
1. F'komunikazzjoni
ssostanzjata kif xieraq, il-Kummissjoni għandha tati avviż ta'
ispezzjoni fi żmien xieraq lill-Istat Membru jew operatur ekonomiku
responsabbli għall-ġbir tar-riżorsi proprji li l-proċeduri
tiegħu qed jiġu eżaminati. Fejn
l-ispezzjoni tikkonċerna operatur ekonomiku responsabbli mill-ġbir
ta' riżorsi proprji, l-Istat Membru fejn issir l-ispezzjoni għandu
jiġi innotifikat ukoll. L-aġenti
tal-Istat Membru kkonċernat jistgħu jipparteċipaw f’din
l-ispezzjoni.
2. Għal
ispezzjonijiet fejn il-Kummissjoni tkun assoċjata skont l-Artikolu 5(3)
l-organizzazzjoni tax-xogħol u r-relazzjonijiet mad-dipartimenti involuti
fl-ispezzjoni għandhom jiġi żgurati mid-dipartiment innominat
mill-Istat Membru jew mill-operatur ekonomiku responsabbli biex jiġbru
r-riżorsi proprji kkonċernati.
3. Ispezzjonijiet
fuq il-post msemmija fl-Artikolu 5(5) għandhom jitwettqu mill-aġenti
awtorizzati. Għall-finijiet
tal-organizzazzjoni tax-xogħol u r-relazzjonijiet mad-dipartimenti u, fejn
xieraq, id-debituri involuti fl-ispezzjoni, dawn l-aġenti għandhom,
qabel xi spezzjonijiet fuq il-post, jistabbilixxu l-kuntatti meħtieġa
mal-uffiċjali nnominati mill-Istat Membru jew mal-operatur ekonomiku
responsabbli biex jiġbru r-riżorsi proprji kkonċernati. Għal dan it-tip ta’ ispezzjoni t-termini ta'
referenza għandhom ikunu akkumpanjati b'dokument li jindika l-għan u
l-iskop tal-ispezzjoni.
4. Ispezzjonijiet
dwar riżorsi proprji bbażati fuq l-ING imsemmija fl-Artikolu 5(8)
għandhom jitwettqu mill-aġenti awtorizzati.
Għall-skopijiet ta’ organizzazzjoni tax-xogħol, dawn
l-aġenti għandhom jistabbilixxu l-kuntatti meħtieġa
mal-amministrazzjonijiet kompetenti fl-Istati Membri.
5. L-Istati
Membri jew l-operaturi ekonomiċi kkonċernati għandhom jassiguraw
li d-dipartimenti jew l-aġenziji responsabbli
għall-istabbilizzazzjoni, il-ġbir u t-tqegħid
għad-dispożizzjoni tar-riżorsi proprji, u l-awtoritajiet li
lilhom ikunu taw istruzzjonijiet biex iwettqu l-ispezzjonijiet dwarhom,
jagħtu lill-aġenti awtorizzati l-assistenza neċessarja għall-eżekuzzjoni
tad-dmirijiet tagħhom.
Għall-finijiet ta' spezzjonijiet fuq
il-post imsemmija fl-Artikolu 5(5), l-Istati Membri jew l-operaturi
ekonomiċi kkonċernati għandhom jinfurmaw lill-Kummissjoni fi
żmien tajjeb dwar l-identità u l-kapaċità tal-persuni maħtura
biex jieħdu sehem f'dawn l-ispezzjonijiet u biex jagħtu
lill-aġenti awtorizzati kull għajnuna meħtieġa
għat-twettiq tad-doveri tagħhom.
6. Ir-riżultati
tal-ispezzjonijiet imwettqa fuq il-post u dawk li magħhom hija
assoċjata l-Kummissjoni għandhom jinġiebu għall-attenzjoni
tal-Istat Membru jew tal-operatur ekonomiku kkonċernat permezz tal-kanali
xierqa fi żmien perjodu ta' tliet xhur. Ir-riċevitur
tar-rapport għandu jissottometti l-osservazzjonijiet tiegħu fi
żmien tliet xhur wara l-wasla tar-rapport. Madanakollu,
għal raġunijiet issostanzjati kif xieraq, il-Kummissjoni tista'
titlob lir-riċevitur ikkonċernat biex jissottometti
l-osservazzjonijiet tiegħu dwar punti speċifiċi matul perjodu
ta' xahar wara l-wasla tar-rapport. L-Istat Membru jew l-operatur ekonomiku
kkonċernat jista' jiċħad li jwieġeb permezz ta'
komunikazzjoni billi jiddikjara r-raġunijiet li ma jħalluhx
iwieġeb għat-talba tal-Kummissjoni.
Wara dan, ir-riżultati u
l-osservazzjonijiet li jirriżultaw minn ispezzjonijiet ta’ Stati Membri
fuq il-post u konġunti għandhom jinġiebu għall-attenzjoni
tal-Istati Membri kollha.
Fejn ispezzjonijiet fuq il-post jew
assoċjati jidentifikaw il-ħtieġa għal emenda jew
korrezzjoni tad-dejta fir-rendikonti jew dikjarazzjonijiet mibgħuta
lill-Kummissjoni fir-rigward tar-riżorsi proprji, il-korrezzjonijiet
riżultanti għandhom isiru permezz ta’ dikjarazzjoni bil-miktub jew
dikjarazzjoni, it-tibdiliet rilevanti għandhom jiġu identifikati
permezz ta' noti xierqa fid-dikjarazzjoni bil-miktub jew fid-dikjarazzjoni
użata.
Kapitolu III
Kumitat u dispożizzjonijiet finali
Artikolu 9
Proċedura tal-Kumitat – Il-Kumitat
Konsultattiv dwar ir-Riżorsi Proprji (ACOR)
1. Il-Kummissjoni
għandha tkun megħjuna minn kumitat, il-Kumitat Konsultattiv dwar
ir-Riżorsi Proprji (ACOR). Dak il-Kumitat għandu jkun Kumitat
fit-tifsira tar-Regolament (UE) Nru 182/2011.
2. Fejn issir
referenza għal dan il-paragrafu, l-Artikolu 4 tar-Regolament (UE) Nru
182/2011 għandu japplika.
Artikolu 10
Dispożizzjonijiet finali
Ir-Regolament (KE, Euratom) Nru 1026/1999 huwa
mħassar.
Ir-referenzi għar-Regolament
imħassar u għad-dispożizzjonijiet tad-Deċiżjoni (KE,
Euratom) Nru 2007/436, imħassar bid-Deċiżjoni …, u
tar-Regolament (KE, Euratom) Nru 1150/2000 imħassar bir-Regolament …[19], li huma msemmija fit-tabella
ta’ korrelazzjoni li tinsab fl-Anness għal dan ir-Regolament għandhom
jiġu interpretati bħala referenzi għal dan ir-Regolament u
għandhom jinqraw konformement ma' dik it-tabella ta' korrelazzjoni.
Artikolu 11
Dħul fis-seħħ
Dan ir-Regolament għandu jidħol
fis-seħħ fl-għoxrin jum wara dak tal-pubblikazzjoni tiegħu
f’Il-Ġurnal Uffiċjali tal-Unjoni Ewropea.
Għandu japplika mill-1 ta’ Jannar 2014.
Dan ir-Regolament għandu jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
L-ANNESS
Tabella
tal-korrelazzjoni
 Id-Deċiżjoni (KE, Euratom) Nru 2007/436 || Ir-Regolament (KE, Euratom) Nru 1026/1999 || Ir-Regolament (KE, Euratom) Nru 1150/2000 || Dan ir-Regolament
   ||   ||   || L-Artikolu 1(1)
   ||   ||   || L-Artikolu 1(2)
   ||   || L-Artikolu 5 || L-Artikolu 1(3)
 L-Artikolu 2(7) l-ewwel subparagrafu ||   ||   || L-Artikolu 2(1)
 L-Artikolu 2(7) it-tieni subparagrafu ||   ||   || L-Artikolu 2(2)
 L-Artikolu 3(3) ||   ||   || L-Artikolu 2(3)
   ||   || L-Artikolu 15 || L-Artikolu 3(1)
   ||   || L-Artikolu 16 || L-Artikolu 3(2)
   ||   || L-Artikolu 6(5) || L-Artikolu 4
   ||   || L-Artikolu 17(1) || L-Artikolu 5(1)
   ||   || L-Artikolu 18(1) || L-Artikolu 5(2)
   ||   || L-Artikolu 18(2) || L-Artikolu 5(3)
   ||   ||   || L-Artikolu 5(4)
   ||   || L-Artikolu 18(3) || L-Artikolu 5(5)
   ||   || L-Artikolu 18(2) || L-Artikolu 5(6)
   ||   || L-Artikolu 18(2) u (3) || L-Artikolu 5(7)
   ||   ||   || L-Artikolu 5(8)
   ||   || L-Artikolu 18(4) || L-Artikolu 5(9)
   ||   || L-Artikolu 19 || L-Artikolu 5(10)
   ||   || L-Artikolu 17(5) u 18(5) || L-Artikolu 6
   || L-Artikolu 1 ||   || L-Artikolu 7(1)
   || L-Artikolu 3(1) ||   || L-Artikolu 7(2)
   || L-Artikolu 5 ||   || L-Artikolu 7(3) & (4)
   || L-Artikolu 2(1) & (2) ||   || L-Artikolu 8(1)
   || L-Artikolu 3(2) ||   || L-Artikolu 8(2), (3) & (4)
   || L-Artikolu 4 ||   || L-Artikolu 8(5)
   || L-Artikolu 6 || L-Artikolu 18(2) || L-Artikolu 8(6)
   ||   || L-Artikoli 20 u 21 || L-Artikolu 9
   ||   ||   || L-Artikolu 10
   ||   ||   || L-Artikolu 11
[1]               ĠU L […], […], p. […].
[2]               ĠU L 163, 23.6.2007, p. 17
[3]               ĠU L 130, 31.5.2000, p. 1, kif emendat
mir-Regolamenti tal-Kunsill 2028/2004 tas-16.11.2004 (ĠU L 352,
27.11.2004, p. 1) u 105/2009 tas-26.1.2009 (ĠU L 36, 5.2.2009, p. 1).
[4]               ĠU L 126, 20.5.1999, p. 1
[5]               ĠU L […], […], p. […].
[6]               ĠU C […], […], p. […].
[7]               ĠU C […], […], p. […].
[8]               ĠU C […], […], p. […].
[9]               ĠU L […], […], p. […], kif l-aħħar
emendata minn […]
[10]             ĠU L 163, 23.6.2007, p. 17
[11]             ĠU L 130, 31.5.2000, p. 1
[12]             ĠU L 55, 28.2.2011, p. 13
[13]             ĠU L 126, 20.5.1999, p. 1
[14]             Jekk l-att leġiżlattiv imsemmi fl-Artikolu
2(1)(b) tad-Deċiżjoni ... jipprovdi għal rati differenzjati
għal tranżazzjonijiet eżegwiti fi swieq regolati u barra minn
swieq irregolati, ir-rati ta’ taxxa applikabbli għar-riżorsi proprji
se jiġu aġġustati abbażi ta' dan.
[15]             ĠU L 181, 19.7.2003, p. 1
[16]             ĠU L […], […], p. […].
[17]             ĠU L 281, 23.11.1995, p. 31
[18]             ĠU L 8, 12.1.2001, p. 1.
[19]             ĠU L […], […], p. […].


title: Proposta għal regolament tal-Parlament Ewropew u tal-Kunsill li jemenda r-Regolament (KE) Nru 881/2004 li jistabbilixxi Aġenzija Ewropea tal-Ferroviji

text:
Avviż Legali Importanti

|

52006PC0785

Proposta għal regolament tal-Parlament ewropew u tal-Kunsill li jemenda r-Regolament (KE) Nru 881/2004 li jistabbilixxi Aġenzija Ewropea tal-Ferroviji  /* KUMM/2006/0785 finali - COD 2006/0274 */

	[pic] | KUMMISSJONI TAL-KOMUNITAJIET EWROPEJ |Brussel 13.12.2006KUMM(2006) 785 finali2006/0274 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 881/2004 li jistabbilixxi Aġenzija Ewropea tal-Ferroviji(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u għanijietha Illum il-ġurnata, il-proċeduri nazzjonali għall-approvazzjoni tal-lokomotivi jitqiesu bħala wieħed mill-akbar ostakoli għall-ħolqien ta' impriżi ferrovjarji ġodda fil-qasam tal-ġarr ta' merkanzija, kif ukoll xkiel sinifikanti għall-interoperabbiltà tas-sistema ferrovjarja Ewropea. Peress li l-ebda Stat Membru ma jista' jiddeċiedi waħdu li approvazzjoni maħruġa minnu għad-dħul fis-servizz tibqa' valida fit-territorju ta' Stati Membri oħra, tinħtieġ inizjattiva Komunitarja biex il-proċeduri nazzjonali jkunu armonizzati u simplifikati, u biex ikun hemm rikors aktar sistematiku għall-prinċipju tar-rikonoxximent reċiproku. Tali twessigħ jimplika l-emendar tar-Regolament (KE) Nru 881/04 li jistabbilixxi Aġenzija Ewropea tal-Ferroviji (minn hawn 'il quddiem "l-Aġenzija"), kif ukoll tad-Direttivi dwar l-interoperabbiltà (96/48/KE, 2001/16/KE, 2004/50/KE) u dwar is-sikurezza (2004/49/KE). |120 | Il-kuntest ġenerali Din il-proposta hija parti minn inizjattiva usa' bil-għan li ttejjeb elementi varji fil-qasam tekniku tal-qafas regolatorju għall-ferroviji, jiġifieri d-Direttivi dwar l-interoperabbiltà ferrovjarja, id-Direttiva dwar is-sikurezza ferrovjarja u r-Regolament li jistabbilixxi l-Aġenzija. L-ewwel nett, wieħed mill-aspetti kruċjali li għad irid jittejjeb huwa marbut mal-proċedura għall-approvazzjoni tal-lokomotivi, sabiex titħaffef iċ-ċirkolazzjoni ħielsa tat-trejnijiet. Skond il-fabbrikanti u l-impriżi ferrovjarji, dawn il-proċeduri spiss ikunu twal u għaljin wisq; u skond huma, ċerti rekwiżiti stabbiliti mill-awtoritajiet kompetenti lanqas ikun diffiċli biex tiġġustifikahom mil-lat purament tekniku. It-tieni nett, fil-qafas tal-programm ta' simplifikazzjoni tal-leġiżlazzjoni, il-Kummissjoni tipproponi li ssaħħaħ u tikkonsolida d-Direttivi dwar l-interoperabbiltà ferrovjarja. It-tielet nett, bis-saħħa ta' għaxar snin ta' esperjenza fit-twettiq tad-Direttivi dwar l-interoperabbiltà, huwa dmir il-Kummissjoni li tipproponi għadd ta' miżuri ta' titjib fil-qasam tekniku tal-qafas regolatorju. Din il-proposta għandha tinqara flimkien mal-proposti mehmużin rigward il-konsolidazzjoni jew ir-riformulazzjoni tad-Direttivi dwar l-interoperabbiltà ferrovjarja, u rigward l-emendar tad-Direttiva dwar is-sikurezza ferrovjarja. Il-proposta għandha l-għan li temenda r-Regolament (KE) Nru 881/2004 li jistabbilixxi l-Aġenzija. |130 | Dispożizzjonijiet eżistenti fil-qasam tal-proposta Il-proċedura għad-dħul fis-servizz ta' vetturi ferrovjarji (rolling stock) hija s-suġġett ta' l-Artikolu 14 tad-Direttivi dwar l-interoperabbiltà ferrovjarja u ta' l-Artikolu 14 tad-Direttiva dwar is-sikurezza ferrovjarja. In-notifikar tar-regoli nazzjonali huwa s-suġġett ta' l-Artikolu 16 tad-Direttivi dwar l-interoperabbiltà ferrovjarja u ta' l-Artikolu 8 tad-Direttiva dwar is-sikurezza ferrovjarja. L-Aġenzija hija soġġetta għad-dispożizzjonijiet tar-Regolament li kien waqqafha, u li issa huwa propost li jiġi emendat. |140 | Il-konsistenza ma' politiki u miri oħra ta' l-Unjoni Din l-inizjattiva se tippermetti li t-trasport ferrovjarju jsir aktar kompetittiv. Billi tnaqqas l-ispejjeż tal-katina tat-trasport, tagħti kontribut għall-kompetittività ta' l-industrija sħiħa ta' l-Unjoni Ewropea. Settur ferrovjarju dinamiku jkompli jsaħħaħ il-pożizzjoni fuq quddiem nett ta' l-industrija ferrovjarja Ewropea fid-dinja, filwaqt li jissalvagwardja l-impjiegi fis-settur. Trasport ferrovjarju aktar kompetittiv jikkontribwixxi wkoll għall-impenji fondamentali ta' l-Unjoni Ewropea fl-oqsma ta' l-iżvlupp sostenibbli u tal-ġlieda kontra t-tibdil fil-klima. Għaldaqstant, din l-inizjattiva hija parti integrali mill-istrateġija aġġornata għat-tkabbir u għall-impjieg. |IL-KONSULTAZZJONI MAL-PARTIJIET INTERESSATI U L-VALUTAZZJONI TA' L-IMPATT |Il-konsultazzjoni mal-partijiet interessati |211 | Il-metodi ta’ konsultazzjoni, is-setturi ewlenin fil-mira u l-profil ġenerali tar-rispondenti Din l-inizjattiva twieldet wara talba qawwija mingħand il-partijiet interessati stess. L-ewwel sinjali tad-diffikultajiet involuti dehru fil-kuntest ta' studju dwar iċ-ċertifikazzjoni tas-sikurezza, li sar fl-2004. B'konsegwenza ta' dan l-istudju, il-Kummissjoni ħolqot Grupp ta' Ħidma, li ressaq l-ewwel rakkomandazzjonijiet tiegħu fl-aħħar ta' l-2005. F'April 2006, il-Kummissjoni fasslet dokument ta' konsultazzjoni li jidentifika għadd ta' alternattivi, u ppreżentatu f'laqgħa ta' ħidma lill-partijiet kollha kkonċernati (awtoritajiet nazzjonali b'kompetenza fil-qasam tas-sikurezza ferrovjarja, industriji, operaturi, amministraturi ta' l-infrastrutturi, organizzazzjonijiet Ewropej ta' standardizzazzjoni, eċċ.). Il-fehmiet miktubin tal-partijiet kollha involuti nġabru u ġew eżaminati fil-qafas ta' valutazzjoni ta' l-impatt, li saret konformi ma' l-istandards eżistenti. |212 | Sommarju tat-tweġibiet u kif tqiesu Ġaladarba l-inizjattiva twieldet bis-saħħa ta' talba mingħand partijiet attivi fis-settur, it-tweġibiet kienu kollha favur inizjattiva tal-Kummissjoni. Dawn it-tweġibiet varjaw fil-pożizzjoni tagħhom rigward l-alternattivi differenti. Il-valutazzjoni ta' l-impatt tispeċifika l-alternattivi differenti u l-pożizzjonijiet tal-partijiet differenti fir-rigward tagħhom. Il-Kummissjoni qieset ta' l-opinjonijiet differenti, u b'hekk setgħet tfassal il-proposta tagħha, magħmula minn żewġ taqsimiet: min-naħa waħda, il-Kummissjoni tipproponi li jitvaraw xogħlijiet li jistgħu jinbdew minnufih, mingħajr ma wieħed jistenna sakemm isir l-emendar leġiżlattiv; min-naħa l-oħra, tipproponi li l-leġiżlazzjoni tiġi emendata biex tiżgura l-qafas ġuridiku li jassenja drittijiet u responsabbiltajiet liż-żewġ partijiet matul il-proċedura ta' awtorizzazzjoni tad-dħul fis-servizz għal vetturi ferrovjarji. |Il-ġbir u l-użu ta' l-għarfien espert |221 | Oqsma xjentifiċi / Oqsma ta’ għarfien espert ikkonċernati Proċeduri nazzjonali ta' approvazzjoni ta' vetturi ferrovjarji, regoli tekniċi u/jew ta' sikurezza ta' livell nazzjonali, l-ispejjeż u l-iskemi ta' żmien marbutin ma' dawn il-proċeduri, eċċ. |222 | Il-metodoloġija użata Intużat il-gwida tal-Kummissjoni SEC(2005)791 tal-15 ta' Ġunju 2005, aġġornata fl-2006. |223 | Organizzazzjonijiet / esperti ewlenin ikkonsultati Intuża l-għarfien espert ta' l-Aġenzija Ewropea tal-Ferroviji, sabiex saret evalwazzjoni tal-pożizzjonijiet differenti tal-partijiet interessati tas-settur, kif ukoll biex saret valutazzjoni ta' l-impatt ta' l-alternattivi differenti. |2249 | Ġabra fil-qosor tal-fehmiet miġbura u użati Ma ssemmietx l-eżistenza ta’ riskji potenzjalment serji b’konsegwenzi irriversibbli. |225 | Għal aktar tagħrif, ara l-valutazzjoni ta' l-impatt. |226 | Il-mezzi użati biex l-għarfien espert isir disponibbli għall-pubbliku L-evalwazzjoni ta' l-impatt tinsab ippubblikata fl-internet. |230 | Il-valutazzjoni ta’ l-impatt Xenarju ta' referenza: l-applikazzjoni tal-leġiżlazzjoni eżistenti b'mod esklussiv, intervenzjoni biss f'każ ta' ilment. Alternattivi mhux regolamentarji: li jiġu ppubblikati r-rakkomandazzjonijiet tal-grupp ta' ħidma dwar l-aċċettazzjoni reċiproka tal-vetturi ferrovjarji eżistenti, filwaqt li jintalab mill-Istati Membri li japplikaw dawn ir-rakkomandazzjonijiet; li jintalab mill-Aġenzija li tikklassifika r-regoli nazzjonali u tidentifika dawk li huma ekwivalenti; li jintalab mill-Aġenzija li tiżvolġi rwol ta' konsultazzjoni jew appell fil-proċeduri nazzjonali għad-dħul fis-servizz; li jitħaffu l-iżvilupp u l-aġġornament ta' l-istandards Ewropej; li tiġi vverifikata l-applikazzjoni xierqa tal-prinċipju tar-rikonoxximent reċiproku; u, jekk inhu meħtieġ, li jibdew il-proċeduri ta' ksur. Alternattivi regolamentarji: li tiġi emendata l-leġiżlazzjoni bil-għan: li jitneħħa l-obbligu li tinkiseb awtorizzazzjoni f'kull Stat Membru; li tiġi ċċarata l-proċedura li għandha tkun applikata għall-vetturi ferrovjarji eżistenti; li l-Aġenżija jingħatalha permess biex toħroġ awtorizzazzjonijiet ta' dħul fis-servizz; li l-Aġenzija jingħatalha permess biex tiżvolġi rwol ta' koordinazzjoni, ta' għoti ta' pariri u/jew ta' appell; li l-entitajiet kompetenti fl-ivverifikar tal-konformità jingħatalhom permess biex joħorġu awtorizzazzjonijiet ta' dħul fis-servizz; li l-amministraturi ta' l-infrastrutturi jingħatalhom permess biex joħorġu awtorizzazzjonijiet ta' dħul fis-servizz. |231 | Il-Kummissjoni wettqet valutazzjoni ta' l-impatt fil-qafas tal-Programm leġiżlattiv u ta' ħidma tagħha. Ir-rapport jinsab fl-indirizz: http://ec.europa.eu/transport/rail/index_fr.html. |L-ELEMENTI LEGALI TAL-PROPOSTA |305 | Sommarju ta’ l-azzjoni proposta Is-soluzzjoni proposta hi li tiġi stabbilita proċedura fil-livell Komunitarju, ta' żewġ stadji. Fl-ewwel stadju, jintalab mill-Aġenzija li telenka d-diversi proċeduri nazzjonali u regoli tekniċi eżistenti, u li tfassal u taġġorna l-lista tar-rekwiżiti li jistgħu jiġu vverifikati darba biss. Fl-istess ħin, sakemm isir l-emendar tal-leġiżlazzjoni, jintalab mill-Istati Membri li jimplimentaw b'mod volontarju r-rakkomandazzjonijiet tal-Grupp ta' Ħidma diġà ppubblikati mill-Kummissjoni. Fit-tieni stadju, isir obbligatorju r-rikors għall-prinċipju tar-rikonoxximent reċiproku ta' l-awtorizzazzjonijiet għad-dħul fis-servizz diġà maħruġin minn Stat Membru. Skond dan il-prinċipju, il-vetturi ferrovjarji li d-dħul fis-servizz tagħhom diġà ġie awtorizzat fi Stat Membru mhumiex se jeħtieġu ċertifikazzjoni addizzjonali fi Stat Membru ieħor, għajr fejn jidħlu r-rekwiżiti nazzjonali supplimentari li joħorġu, per eżempju, mill-karatteristiċi partikolari tan-netwerk lokali. Madankollu, jinħtieġ li jiġi aġġornat fl-istess ħin ir-Regolament ta' l-Aġenzija, sabiex il-kompiti l-ġodda assenjati lill-Aġenzija jkunu speċifikati. |310 | Il-bażi legali L-Artikolu 71. |320 | Il-prinċipju tas-sussidjarjetà Il-prinċipju tas-sussidjarjetà japplika safejn il-proposta ma tolqotx qasam fejn il-Komunità għandha l-kompetenza esklussiva. |L-għanijiet tal-proposta ma jistgħux jintlaħqu b'mod suffiċjenti mill-Istati Membri minħabba r-raġunijiet li ġejjin. |321 | Din l-inizjattiva timmira li ssolvi l-problema rigward il-vetturi ferrovjarji li d-dħul fis-servizz tagħhom ikun ġie awtorizzat fi Stat Membru iżda ma jkunx awtomatikament aċċettat fi Stat Membru ieħor. Din il-problema fiha aspett tranżnazzjonali li ma jistax jissolva permezz ta' inizjattiva nazzjonali, ġaladarba l-ebda Stat Membru ma jista' jawtorizza d-dħul fis-servizz ta' vettura ferrovjarja mhux lokomotiva fit-territorju ta' Stat Membru ieħor. |L-għanijiet tal-proposta jistgħu jintlaħqu aħjar permezz ta’ azzjoni Komunitarja minħabba r-raġunijiet li ġejjin. |324 | Il-prinċipju tat-territorjalità ta' l-awtorizzazzjonijiet għad-dħul fis-servizz huwa mniżżel fid-Direttivi dwar l-interoperabbiltà ferrovjarja u dwar is-sikurezza ferrovjarja. L-ebda azzjoni meħuda biss fil-livell nazzjonali ma tista' tilħaq l-objettiv imfittex minn din il-proposta. L-awtoritajiet nazzjonali tas-sikurezza tlaqqgħu f'netwerk organizzat mill-Aġenzija; l-Aġenzija hija għaldaqstant l-aktar organu Komunitarju xieraq biex tiżviluppa l-miżuri hawnhekk proposti. |325 | Il-kompilazzjoni tat-tabella ta' referenza li tiġbor ir-regoli nazzjonali, l-adozzjoni tagħha mill-Kummissjoni, u d-deċiżjonijiet futuri tal-Kummissjoni rigward id-dikjarazzjoni ta' l-ekwivalenza ta' regoli nazzjonali ddeterminati, jikkostitwixxu l-aktar sinjali elokwenti ta' l-ilħiq ta' l-għanijiet imfittxa minn din il-proposta. |326 |327 | L-emendar ta' l-Artikolu 14 tad-Direttiva dwar is-sikurezza ferrovjarja jippermetti li jkunu ppreċiżati liema parti minn awtorizzazzjoni għandha tkun soġġetta għar-rikonoxximent reċiproku, u liema parti hija marbuta strettament mal-kompatibbiltà tal-vettura kkonċernata ma' l-infrastruttura msemmija. Ġiet irrifjutata l-alternattiva li d-deċiżjonijiet dwar l-awtorizzazzjoni għad-dħul fis-servizz ikunu ċentralizzati; dan juri li l-proposta tillimita ruħha għal dak li l-Istati Membri ma jistgħux jiksbu permezz ta' inizjattivi fil-livell nazzjonali. |Il-proposta hija b’hekk konformi mal-prinċipju tas-sussidjarjetà. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin. |331 | Din il-proposta hija parti minn pakkett li jinkludi: Komunikazzjoni proposta dwar l-emendar tar-Regolament li jistabbilixxi l-Aġenzija Ewropea tal-Ferroviji (KE 881/2004) proposta dwar il-konsolidament jew ir-riformulazzjoni tad-Direttivi dwar l-interoperabbiltà ferrovjarja (96/48/KE u 2001/16/KE) proposta dwar l-emendar tad-Direttiva dwar is-sikurezza ferrovjarja (2004/49/KE). Il-proposti tfasslu bil-għan li l-emendi meħtieġa kemm jista' jkun jitnaqqsu. |332 | Din il-proposta ma għandha prattikament l-ebda impatt fuq il-baġit tal-funzjonament tal-Kummissjoni. L-impatt għall-Aġenzija huwa ta' inqas minn € 2.2 miljun għall-ewwel ħames snin, li imbagħad jinżel sa inqas minn € 0.5 miljun. Għall-awtoritajiet kompetenti u għall-industrija huma previsti biss benefiċċji, ġaladarba l-għan ewlieni huwa li tiġi ssimplifikata l-proċedura ta' l-awtorizzazzjoni għad-dħul fis-servizz billi jitneħħa l-ivverifikar żejjed u titnaqqas ir-regolamentazzjoni. |L-għażla ta’ l-istrumenti |341 | L-istrument propost: regolament. |342 | Strumenti oħra ma kinux ikunu xierqa għar-raġunijiet li ġejjin: Kull ma jinħtieġ huwa l-emendar ta' Regolament. |IMPLIKAZZJONI GħALL-BAġIT |401 | L-impatt għall-Aġenzija huwa ta' inqas minn € 2.2 miljun għall-ewwel ħames snin, li imbagħad jinżel sa inqas minn € 0.5 miljun (ara d-dikjarazzjoni finanzjarja mehmuża). |INFORMAZZJONI ADDIZZJONALI |510 | Simplifikazzjoni |511 | Il-proposta ddaħħal simplifikazzjoni tal-proċeduri amministrattivi li japplikaw għal entitajiet u persuni privati. |514 | Il-vetturi ferrovjarji li d-dħul fis-servizz tagħhom diġà ġie awtorizzat fi Stat Membru mhumiex se jeħtieġu ċertifikazzjoni addizzjonali fi Stat Membru ieħor, għajr fejn jidħlu r-rekwiżiti nazzjonali supplimentari li joħorġu, per eżempju, mill-karatteristiċi partikolari tan-netwerk lokali. |517 | Il-proposta hi inkluża fil-Programm Leġiżlattiv u ta’ Ħidma tal-Kummissjoni taħt ir-referenza 2006/TREN/005. |560 | Iż-Żona Ekonomika Ewropea Dan l-abbozz leġiżlattiv jolqot qasam kopert mill-Ftehim taż-ŻEE, u għalhekk huwa f'loku li jiġi estiż għaż-Żona Ekonomika Ewropea. |570 | Spjegazzjoni dettaljata tal-proposta, bil-Kapitolu jew bl-Artikolu 1. Iċ-ċertifikazzjoni tal-vetturi ferrovjarji eżistenti (artikolu ġdid 8a) Jintalab mill-Aġenzija li tħaffef il-proċedura ta' ċertifikazzjoni tal-vetturi ferrovjarji eżistenti, billi tiżviluppa strument ta' referenza li jippermetti li tiġi stabbilita l-korrispondenza tar-regoli nazzjonali applikabbli għal kull parametru vverifikat, u billi tipprovdi pariri tekniċi speċifiċi fil-qasam ta’ proġetti konkreti. 2. Ir-regoli nazzjonali (l-Artikolu 11). Jiġu nnotifikati regoli nazzjonali fil-qafas tad-Direttivi dwar l-interoperabbiltà ferrovjarja u tad-Direttiva dwar is-sikurezza ferrovjarja. B'hekk huwa xieraq li ż-żewġ settijiet ta' regoli jkunu kkomparati u kklassifikati, u li jkunu ppreżentati b'mod koerenti fil-websajt ta' l-Aġenzija. 3. L-entitajiet nnotifikati (l-Artikolu 13). Studju magħmul mill-Kummissjoni wera li l-kriterji li għandhom ikunu rrispettati fin-notifikazzjoni, min-naħa ta' l-Istati Membri, ta' l-entitajiet inkarigati tal-proċeduri ta' verifikazzjoni jistgħu jkunu interpretati b'mod wiesa' ħafna. Huwa importanti li wieħed jevalwa l-impatt ta' tali differenzi ta' interpretazzjoni, u li wieħed jivverifika li tali differenzi ma joħolqux xkiel għar-rikonoxximent reċiproku taċ-ċertifikati tal-konformità u tad-dikjarazzjoni tal-verifika KE. 4. L-evalwazzjoni tan-natura interoperabbli ta' proġetti li jirċievu finanzjament Komunitarju (l-Artikolu 15). Fuq talba tal-Kummissjoni, huwa previst li l-Aġenzija tevalwa ċerti talbiet għal finanzjament Komunitarju fil-qasam tal-proġetti ta' infrastruttura, bil-għan li l-interoperabbiltà tkun ivverifikata. Huwa xieraq li jkun previst li l-Aġenzija tkun tista' tevalwa wkoll it-talbiet għal finanzjament marbutin ma' vetturi ferrovjarji, sabiex tkun tista' tagħti opinjoni fuq il-koerenza tas-sistema. 5. Ir-relazzjonijiet bejn l-impriżi ferrovjarji u s-sidien tal-vaguni (artikolu ġdid 16a) Id-dħul fis-seħħ tal-konvenzjoni l-ġdida COTIF 1999 ġab miegħu regoli ġodda fejn jidħlu l-kuntratti għall-użu tal-vetturi, u b'hekk temm il-ftehim l-antik RIV bejn l-impriżi ferrovjarji. Fl-arranġament il-ġdid, is-sidien tal-vaguni m'għadhomx obbligati li jirreġistraw il-vaguni tagħhom għand impriża ferrovjarja. Jinħtieġ li d-Direttiva dwar is-sikurezza ferrovjarja tiġi emendata sabiex tiddefinixxi sid ta' vagun/i u tispeċifika r-relazzjonijiet bejn is-sidien tal-vaguni u bejn l-impriżi ferrovjarji, fuq kollox fil-qasam tal-manutenzjoni. L-Aġenzija għandha tevalwa din ir-relazzjoni, u jekk ikun meħtieġ, għandha tagħti rakkomandazzjonijiet lill-Kummissjoni. 6. Iċ-ċertifikazzjoni tas-sewwieqa tat-trejnijiet u tal-lokomotivi (l-Artikolu 17) Wara l-adozzjoni tat-tielet pakkett ferrovjarju, huwa xieraq li jkun hemm riferenza għad-Direttiva dwar iċ-ċertifikazzjoni tal-personal tat-trejnijiet responsabbli tas-sikurezza. Din id-Direttiva tipprevedi bosta kompiti li għandha twettaq l-Aġenzija, mill-iżvilupp tal-mudelli ta' liċenzji u ċertifikati komplementarji, sa l-istudju ta' l-użu ta' l-ismart kard. 7. Il-kompiti ta' l-Aġenzija fil-qasam ta' l-ERMTS (artikolu ġdid 21a) Mill-adozzjoni tat-tieni pakkett ferrovjarju 'l quddiem, l-iżvilupp u l-implimentazzjoni tas-sistema ERTMS (European Railway Traffic Management System) saru flimkien ma' bosta inizjattivi, bħalma huma: l-iffirmar ta' protokoll ta' ftehim bejn il-Kummissjoni u bejn il-partijiet attivi differenti fis-settur; il-ħolqien ta' kumitat ta' direzzjoni għall-implimentazzjoni ta' dan il-ftehim ta' kooperazzjoni; l-adozzjoni mill-Kummissjoni ta' komunikazzjoni dwar l-implimentazzjoni ta' l-ERTMS[1]; il-ħatra ta' koordinatur Ewropew[2] għall-proġett prijoritarju ERTMS, ta' interess Komunitarju; id-definizzjoni tar-rwol ta' l-Aġenzija bħala l-awtorità tas-sistema, fil-qafas tal-programmi ta' ħidma annwali differenti; u l-adozzjoni tas-sistema TSI (Speċifikazzjonijiet Tekniċi ta' l-Interoperabbiltà) ta' kontroll u ta' sinjaletika fil-qasam tal-ferrovija konvenzjonali[3]. Fid-dawl ta' l-importanza dejjem tikber tal-kontribut mogħti mill-Aġenzija f'dan il-qasam, huwa xieraq li l-kompiti tagħha jkunu speċifikati f'dan ir-Regolament. 8. Kompiti speċifiċi (artikolu ġdid 21b) Minn issa 'l quddiem, l-Aġenzija ser ikollha għadd sinifikanti ta' esperti kkwalifikati fil-qasam ta' l-interoperabbiltà u tas-sikurezza tas-sistema ferrovjarja Ewropea. Huwa xieraq li l-Aġenzija tkun awtorizzata biex twettaq kompiti speċifiċi fuq talba tal-Kummissjoni, anki meta l-kompitu mitlub ma jkunx previst espliċitament fir-Regolament li jistabbilixxi l-Aġenzija jew fil-programm ta' ħidma annwali tagħha. B'danakollu, din l-awtorizzazzjoni tibqa' soġġetta għall-kompatibbiltà tal-kompitu speċifiku ma' l-għan ta' l-Aġenzija, mal-livell ta' disponibbiltà tal-baġit u mar-rispett tal-prijoritajiet l-oħra ta' l-Aġenzija. 9. Id-data ta' l-adozzjoni tal-programm ta' ħidma (l-Artikolu 25(2)) Huwa xieraq li d-data għall-adozzjoni tal-programm ta' ħidma annwali tinbidel, sabiex ikun hemm sinkronizzazzjoni aħjar mal-proċedura tat-teħid tad-deċiżjonijiet fuq il-baġit. 10. Tagħrif fuq ir-riżultati ta’ ħidmet l-Aġenzija (l-Artikolu 25, il-paragrafu 3) Fit-tfassil tal-programm ta' ħidma, jaqbel li jkunu indikati r-riżultati mixtieqa ta' kull attività, kif ukoll lil min jikkorrispondu. Jaqbel ukoll li wieħed jgħarraf lill-Kummissjoni bir-riżultati tekniċi ta' kull attività, b'mod ħafna aktar dettaljat milli fir-rapport ġenerali li jintbagħat lil kull istituzzjoni. 11. Il-kompożizzjoni tal-Bord amministrattiv (l-Artikolu 26, il-paragrafu 1) Għal raġunijiet prattiċi, jaqbel li jinħatru sostituti ukoll fil-każ ta' l-osservaturi. |1.  2006/0274 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 881/2004 li jistabbilixxi Aġenzija Ewropea tal-Ferroviji"Test b'rilevanza għaż-ŻEE"IL-PARLAMENT EWROPEW U L-KUNSILL TA’ L-UNJONI EWROPEA,wara li kkunsidraw it-Trattat li jistabbilixxi l-Komunità Ewropea, u b'mod partikolari Artikolu 71(1) tiegħu,wara li kkunsidraw il-proposta tal-Kummissjoni[4],wara li kkunsidraw l-opinjoni tal-Parlament Ewropew[5],wara li kkunsidraw l-opinjoni tal-Kumitat Ekonomiku u Soċjali Ewropew[6],wara li kkunsidraw l-opinjoni tal-Kumitat tar-Reġjuni[7],billi:(1) Ir-Regolament tal-Parlament Ewropew u tal-Kunsill (KE) Nru 881/2004[8] waqqaf Aġenzija Ewropea tal-Ferroviji, bil-missjoni li tikkontribwixxi fil-qasam tekniku għall-ħolqien ta' spazju ferrovjarju Ewropew mingħajr fruntieri. Fid-dawl ta' l-iżviluppi li saru fil-leġiżlazzjoni Komunitarja fl-oqsma ta' l-interoperabbiltà u tas-sikurezza ferrovjarja, u fid-dawl ta' l-evoluzzjoni tas-suq u l-esperjenza miksuba mill-funzjonament ta' l-Aġenzija u r-relazzjonijiet bejnha u bejn il-Kummissjoni, jaqbel li jsiru ċerti emendi fir-Regolament (KE) Nru 881/2004, u, b'mod partikolari, li jiżdiedu ċerti kompiti.(2) L-Artikolu 14 tad-Direttiva tal-Parlament Ewropew u tal-Kunsill 2004/49/KE tad-29 ta' April 2004 dwar is-sigurtà tal-linji tal-ferrovija tal-Komunità[9] ħoloq proċedura komuni għall-awtorizzazzjoni tad-dħul fis-servizz tal-vetturi ferrovjarji ( rolling stock ). Fl-ispirtu tal-prinċipju tar-rikonoxximent reċiproku, jinħtieġ illi jitħaffef il-ksib ta' l-awtorizzazzjoni għad-dħul fis-servizz fi Stat Membru differenti għal dak li ħareġ l-ewwel awtorizzazzjoni, billi jiġu limitati l-elementi li tista' teżaminahom l-awtorità kompetenti. Għal dan il-għan, huwa xieraq illi r-regoli kollha tekniċi u ta' sikurezza eżistenti f'kull Stat Membru jiġu kklassifikati fi tliet gruppi, u li r-riżultati ta' din il-klassifikazzjoni jkunu ppreżentati f'dokument ta' riferenza. Għaldaqstant, jintalab mill-Aġenzija li tħaffef din il-klassifikazzjoni billi tistabbilixxi, għal kull parametru vverifikat, il-korrispondenza tar-regoli nazzjonali applikabbli, u billi tagħti pariri tekniċi speċifiċi fil-qafas ta' proġetti konkreti.(3) Jiġu nnotifikati regoli nazzjonali lill-Kummissjoni fil-qafas tad-Direttiva .../../KE (*) [ id-Direttiva dwar l-interoperabbiltà tas-sistema ferrovjarja ] u tad-Direttiva 2004/49/KE. Il-fruntiera bejn iż-żewġ settijiet ta' regoli mhijiex ċara, fis-sens illi r-regoli ta' sikurezza jolqtu parzjalment is-sottosistemi, li huma wkoll suġġetti għal regoli fil-qasam ta' l-interoperabbiltà. B'hekk huwa xieraq li ż-żewġ settijiet ta' regoli jkunu kkomparati u kklassifikati, u li jkunu ppreżentati b'mod koerenti fil-websajt ta' l-Aġenzija.(4) Bis-saħħa ta' l-Artikolu 13 tar-Regolament (KE) Nru 881/2004, l-Aġenzija tista' tissorvelja l-kwalità tal-ħidmiet ta' l-entitajiet nnotifikati mill-Istati Membri. Madankollu, studju magħmul mill-Kummissjoni wera li l-kriterji li għandhom ikunu rrispettati fin-notifikazzjoni ta' dawn l-entitajiet jistgħu jkunu interpretati b'mod wiesa' ħafna. Bla ħsara għar-responsabbiltà ta' l-Istati Membri fl-għażla ta' l-entitajiet li ser ikunu nnotifikati u fil-kontrolli li jwettqu biex jivverifikaw li dawn il-kriterji jkunu tħarsu, huwa importanti li jiġi evalwat l-impatt ta' tali diverġenzi ta' interpretazzjoni, u li jiġi vverifikat li dawn ma joħolqux xkiel fejn jidħol ir-rikonoxximent reċiproku taċ-ċertifikati ta' konformità u tad-dikjarazzjoni tal-verifika KE. Għaldaqstant, jaqbel li tkun prevista l-possibbiltà li l-Aġenzija tiżvolġi rwol ta' koordinazzjoni f'dan il-qasam, per eżempju billi twettaq missjonijiet ta' ġbir ta' tagħrif.(5) L-Artikolu 15 tar-Regolament (KE) Nru 881/2004 jipprevedi li l-Aġenzija tevalwa, fuq talba tal-Kummissjoni, ċerti talbiet għal finanzjament Komunitarju għal proġetti ta' infrastruttura ferrovjarja, bil-għan li l-interoperabbiltà tkun ivverifikata. Huwa xieraq li jitwessa' l-kunċett ta' "proġetti ta' infrastruttura" sabiex tkun tista' tiġi evalwata wkoll il-koerenza tas-sistema, per eżempju fil-każ ta' proġetti ta' implimentazzjoni tas-sistema ERTMS (Sistema Ewropea għall-Ġestjoni tat-Traffiku Ferrovjarju).(6) Fid-dawl ta' l-iżviluppi li saru fil-livell internazzjonali, u partikolarment wara d-dħul fis-seħħ tal-Konvenzjoni l-ġdida COTIF 1999, jaqbel illi jintalab mill-Aġenżija li tevalwa r-relazzjonijiet bejn l-impriżi ferrovjarji u bejn is-sidien tal-vetturi ferrovjarji, fuq kollox fil-qasam tal-manutenzjoni, u li tagħti rakkomandazzjonijiet fejn meħtieġ. Dan il-kompitu għandu jkun parti mit-twessigħ tal-ħidmiet ta' l-Aġenzija fil-qasam taċ-ċertifikazzjoni tal-garaxxijiet tal-manutenzjoni.(7) Fid-dawl ta' l-adozzjoni tat-tielet pakkett ferrovjarju[10], huwa xieraq li jkun hemm riferenza għad-Direttiva ..../.../KE (*) [ id-Direttiva dwar iċ-ċertifikazzjoni tal-personal tat-trejnijiet responsabbli tas-sikurezza ] li tinkludi bosta kompiti li għandhom jitwettqu mill-Aġenzija.(8) Mill-adozzjoni tat-tieni pakkett ferrovjarju 'l quddiem, l-iżvilupp u l-implimentazzjoni tas-sistema ERTMS saru flimkien ma' għadd ta' inizjattivi, bħalma huma l-iffirmar ta' ftehim ta' kooperazzjoni bejn il-Kummissjoni u l-partijiet differenti attivi fis-settur; il-ħolqien ta' kumitat ta' direzzjoni għall-implimentazzjoni ta' dan il-ftehim ta' kooperazzjoni; l-adozzjoni mill-Kummissjoni ta' komunikazzjoni dwar l-implimentazzjoni ta' l-ERTMS[11]; il-ħatra, bid-Deċiżjoni ...[12], ta' koordinatur Ewropew għall-proġett prijoritarju ERTMS, ta' interess Komunitarju; id-definizzjoni tar-rwol ta' l-Aġenzija bħala l-awtorità tas-sistema, fil-qafas tal-programmi ta' ħidma annwali differenti; u l-adozzjoni tas-sistema TSI ta' kontroll u ta' sinjaletika fil-qasam tal-ferrovija konvenzjonali[13]. Fid-dawl ta' l-importanza dejjem tikber tal-kontribut mogħti mill-Aġenzija f'dan il-qasam, huwa xieraq li l-kompiti tagħha jkunu speċifikati.(9) Minn issa 'l quddiem, l-Aġenzija ser ikollha għadd sinifikanti ta' esperti kkwalifikati fil-qasam ta' l-interoperabbiltà u tas-sikurezza tas-sistema ferrovjarja Ewropea. Huwa għalhekk xieraq li l-Aġenzija tkun tista' twettaq xogħlijiet speċifiċi fuq talba tal-Kummissjoni, bil-kundizzjoni li tali xogħlijiet jaqblu mal-missjoni ta' l-Aġenzija, mad-disponibbiltà tal-baġit u mar-rispett tal-prijoritajiet l-oħra ta' l-Aġenzija.(10) Huwa xieraq li d-data għall-adozzjoni tal-programm ta' ħidma annwali tinbidel, sabiex ikun hemm sinkronizzazzjoni aħjar mal-proċedura tat-teħid tad-deċiżjonijiet fuq il-baġit. .(11) Fit-tfassil tal-programm ta' ħidma ta' l-Aġenzija, jaqbel li jkun indikat l-għan ta' kull attività, kif ukoll lil min jikkorrispondi. Jaqbel ukoll li l-Kummissjoni titgħarraf bir-riżultati tekniċi ta' kull attività, b'mod ħafna aktar dettaljat milli fir-rapport ġenerali li jintbagħat lil kull istituzzjoni.(12) Billi l-oġġettiv ewlieni ta' l-azzjoni proposta –jiġifieri t-twessigħ tal-missjoni ta' l-Aġenzija sabiex ikun previst is-sehem tagħha fis-simplifikazzjoni tal-proċedura Komunitarja għaċ-ċertifikazzjoni tal-vetturi ferrovjarji– ma jistax jintlaħaq biżżejjed mill-Istati Membri, u jista' għalhekk, minħabba l-iskala ta' l-azzjoni, jintlaħaq aħjar fil-livell Komunitarju, il-Komunità tista' tadotta miżuri, konformi mal-prinċipju tas-sussidjarjetà kif stipulat fl-Artikolu 5 tat-Trattat. Skond il-prinċipju tal-proporzjonalità, kif iddikjarat fl-istess Artikolu, din id-Direttiva ma tmurx lil hinn minn dak li hu meħtieġ sabiex dan il-għan jinkiseb,ADOTTAW DAN IR-REGOLAMENT:Artikolu 1Ir-Regolament (KE) Nru 881/2004 qiegħed jiġi emendat kif ġej:2.  Jiddaħħal l-Artikolu 8a li ġej:"Artikolu 8aIl-klassifikazzjoni tar-regoli nazzjonali1. L-Aġenzija se tħaffef l-aċċettazzjoni tal-vetturi ferrovjarji ( rolling stock ) imdaħħlin fis-servizz fi Stat Membru minn Stati Membri oħra, skond il-proċeduri previsti fil-paragrafi 2 sa 5.2. L-Aġenżija se tfassal progressivament dokument ta' riferenza li jippermetti li tiġi stabbilita l-korrispondenza bejn ir-regoli nazzjonali kollha applikati mill-Istati Membri fil-qasam tad-dħul fis-servizz tal-vetturi ferrovjarji. Għal kull wieħed mill-parametri indikati fl-Anness VI tad-Direttiva 2004/49/KE, dan id-dokument ta' riferenza se jkun fih ir-regoli nazzjonali ta' kull Stat Membru, kif ukoll il-grupp li dawn ir-regoli jaqgħu taħtu, identifikat fl-istess Anness. Dawn ir-regoli jinkludu dawk innotifikati fil-qafas tal-paragrafu 3 ta' l-Artikolu 16 tad-Direttiva ..../../KE (*) [ id-Direttiva dwar l-interoperabbiltà tas-sistema ferrovjarja ], dawk innotifikati bl-adozzjoni tat-TSIs (każijiet speċifiċi, kwistjonijiet pendenti, derogi), u dawk innotifikati fil-qafas ta' l-Artikolu 8 tad-Direttiva 2004/49/KE.3. Bil-kollaborazzjoni ta' l-awtoritajiet nazzjonali ta' sikurezza kif prevista fil-paragrafu 5 ta' l-Artikolu 6, u bil-għan illi jitnaqqsu progressivament ir-regoli nazzjonali tal-grupp B, l-Aġenzija se żżomm id-dokument ta' referenza aġġornat u tibagħtu lill-Kummissjoni. L-ewwel verżjoni tad-dokument tintbagħat lill-Kummissjoni sa mhux iktar tard minn sena wara d-dħul fis-seħħ ta' dan ir-Regolament.4. L-Aġenzija tista' tirċievi talbiet jew minn awtorità nazzjonali ta' sikurezza, fil-qafas tal-proċeduri ta' talba għall-awtorizzazzjoni ta' dħul fis-servizz ta' vetturi ferrovjarji, jew mill-Kummissjoni, bil-għan illi l-Aġenzija tagħti pariri tekniċi rigward:a) l-ekwivalenza tar-regoli tekniċi f'parametru wieħed jew aktar;b) talba għal tagħrif addizzjonali, għal analiżi tar-riskji jew provi, u/jew kull riżultat ta' tali talba;c) ir-raġunijiet għal ċaħda ta' awtorizzazzjoni._____________________________________ĠU ... "3.  Fl-Artikolu 11, jiżdied il-paragrafu 4 li ġej:« 4. L-Aġenzija tiddefinixxi, bi ftehim ma' l-Istati Membri u mal-Kummissjoni, il-modalitajiet prattiċi tal-komunikazzjoni tad-dokumenti msemmijin fil-paragrafu 1."4.  L-Artikolu 13 hu mibdul bit-test li ġej:"Artikolu 13L-entitajiet innotifikatiBla ħsara għar-responsabbiltà ta' l-Istati Membri rigward l-entitajiet innotifikati maħturin minnhom, fuq talba tal-Kummissjoni, l-Aġenzija tista' tivverifika jekk il-kriterji għan-notifikar ta' dawn l-entitajiet ikunux ġew rispettati, u tista' tevalwa l-kwalità ta' ħidmiethom. Dawn l-entitajiet jinsabu elenkati fl-Anness VII tad-Direttiva ..../../KE (*) [ id-Direttiva dwar l-interoperabbiltà tas-sistema ferrovjarja ]. Jekk ikun meħtieġ, l-Aġenzija tibgħat opinjoni lill-Kummissjoni. "5.  L-Artikolu 15 huwa mibdul b'dan li ġej:"Artikolu 15L-interoperabbiltà tas-sistema ferrovjarjaFuq talba tal-Kummissjoni, l-Aġenzija għandha teżamina, mill-perspettiva ta' l-interoperabbiltà, kull proġett ta' tiġdid, riabilitazzjoni jew kostruzzjoni li jolqot lis-sistema ferrovjarja u li tressqet talba għall-finanzjament Komunitarju għalih. Fi żmien miftiehem mal-Kummissjoni, l-Aġenzija għandha tagħti opinjoni rigward il-konformità tal-proġett mat-TSIs relattivi, skond l-importanza tal-proġett u r-riżorsi disponibbli. Din l-opinjoni għandha tqis bis-sħiħ id-derogi previsti fl-Artikolu 7 tad-Direttiva ..../../KE (*) [ id-Direttiva dwar l-interoperabbiltà tas-sistema ferrovjarja ]. "6.  Jiddaħħal l-Artikolu 16a illi ġej:"Artikolu 16aIr-relazzjonijiet bejn is-sidien tal-vaguni u l-impriżi ferrovjarjiFi żmien sena mid-data tad-dħul fis-seħħ ta' dan ir-Regolament, l-Aġenzija se tevalwa r-relazzjonijiet bejn is-sidien tal-vaguni u l-impriżi ferrovjarji fil-qasam tal-manutenzjoni, skond l-Artikolu 14b tad-Direttiva 2004/49/KE. Fl-istess perjodu, l-Aġenzija se tibgħat rapport lill-Kummissjoni li fih tagħti, jekk ikun meħtieġ, rakkomandazzjonijiet rigward l-implimentazzjoni ta' sistema volontarja jew obbligatorja ta' ċertifikazzjoni tas-sidien tal-vaguni.L-evalwazzjoni ta' l-Aġenzija għandha tiffoka fuq l-aspetti li ġejjin:a) il-kapaċità ta' sid il-vagun/i biex jiżgura l-manutenzjoni tat-tipi ta' vaguni li jieħu ħsiebhom, f'dak li għandu x'jaqsam ma' l-organizzazzjoni, il-personal u l-materjal;b) jekk sid il-vagun/i għandux it-tagħrif meħtieġ għall-attivitajiet previsti ta' manutenzjoni (partikolarment l-arkivji u l-pjani ta' manutenzjoni);c) jekk sid il-vagun/i għandux l-għodda meħtieġa għas-segwiment u s-sorveljanza ta' l-istat tal-vaguni. "7.  L-Artikolu 17 jinbidel kif ġej:8.  It-titlu u l-paragrafu 1 huma mibdulin b'dan li ġej:"Artikolu 17Iċ-ċertifikazzjoni tal-personal tat-trejnijiet u kompetenzi professjonali1. L-Aġenzija se tfassal rakkomandazzjonijiet rigward l-istabbiliment ta' kriterji komuni għad-definizzjoni tal-kompetenzi professjonali u għall-evalwazzjoni tal-personal li jieħu sehem fit-tħaddim u fil-manutenzjoni tas-sistema ferrovjarja. Għal dan il-għan, l-Aġenzija għandha tqis il-kriterji u l-prijoritajiet tad-Direttiva ..../../KE [ id-Direttiva dwar iċ-ċertifikazzjoni tal-personal tat-trejnijiet ][14] L-Aġenzija se tikkonsulta lir-rappreżentanti ta' l-imsieħba soċjali skond il-metodi previsti fl-Artikolu 4."9.  Jiddaħħal il-paragrafu 4 li ġej:« 4. L-Aġenzija għandha tikkontribwixxi għall-implimentazzjoni tad-Direttiva ..../../KE [ id-Direttiva dwar iċ-ċertifikazzjoni tal-personal tat-trejnijiet ] billi tiżvolġi l-funzjonijiet kollha assenjati lilha bis-saħħa tad-Direttiva msemmija.10.  L-Artikolu 18 huwa mibdul bit-test li ġej:"Artikolu 18Ir-reġistrazzjoni tal-vetturi ferrovjarji ( rolling stock )L-Aġenzija se tfassal u tirrikkmanda lill-Kummissjoni mudell ta' formola għat-talba ta' reġistrazzjoni, kif ukoll l-ispeċifikazzjonijiet komuni tar-reġistru nazzjonali skond l-Artikolu 14 tad-Direttiva ..../../KE [ id-Direttiva dwar l-interoperabbiltà tas-sistema ferrovjarja ]"11.  L-Artikolu 19 huwa emendat kif ġej:12.  Fil-paragrafu 1, jiddaħħal il-punt e) li ġej:"e) ir-regoli tekniċi nnotifikati mill-Istati Membri fil-qafas ta' l-Artikolu 16, il-paragrafu 3, u ta' l-Artikolu 17, il-paragrafu 2, tad-Direttiva ..../../KE [ id-Direttiva dwar l-interoperabbiltà tas-sistema ferrovjarja ]."13.  Jiżdied il-paragrafu li ġej:" 5. Il- databases żviluppati fil-qafas ta' dan l-Artikolu u ta' l-Artikolu 11 għandhom ikunu elaborati b'mod koerenti, partikolarment fejn jidħlu r-regoli nazzjonali."14.  Il-Kapitolu 4 jiġi emednat kif ġej:15.  It-titolu tal-Kapitolu 4 jiġi mibdul b'dan li ġej:"KOMPITI SPEĊIFIĊI"16.  Jiddaħħlu l-Artikoli 21a u 21b li ġejjin:Artikolu 21aL-ERTMS - Sistema Ewropea għall-Ġestjoni tat-Traffiku Ferrovjarju1. L-Aġenzija tassumi r-rwol bħala l-awtorità tas-sistema, fil-qafas ta' l-iżvilupp u ta' l-implimentazzjoni tas-Sistema Ewropea għall-Ġestjoni tat-Traffiku Ferrovjarju, magħrufa bħala l-"ERTMS". Għal dan il-għan, l-Aġenzija għandha tiżvolġi l-kompiti deskritti fil-paragrafi 2 sa 5.2. L-Aġenzija se timplimenta proċedura għall-ġestjoni tat-talbiet għal tibdil fl-ispeċifikazzjonijiet tas-sistema ERTMS.3. L-Aġenzija għandha tagħti appoġġ għall-ħidmiet il-Kummissjoni fil-qasam tal-migrazzjoni lejn l-ERTMS, kif ukoll fil-koordinazzjoni tax-xogħlijiet ta' l-installazzjoni ta' l-ERTMS fil-kurituri tat-trasport trans-Ewropej.4. B'kollaborazzjoni ma' l-entitajiet innotifikati u l-awtoritajiet nazzjonali tas-sikurezza, l-Aġenzija għandha tissorvelja l-applikazzjoni tal-proċeduri ta' verifika "KE" u tad-dħul fis-servizz fil-qafas ta' proġetti speċifiċi, partikolarment sabiex tkun evalwata l-kompatibbiltà teknika bejn l-infrastrutturi u l-vetturi ferrovjajri mgħammrin minn kostrutturi differenti. Fejn meħtieġ, l-Aġenzija tirrikkomanda lill-Kummissjoni l-miżuri li jkunu xierqa.5. L-Aġenzija għandha tfassal strateġija għall-ġestjoni tal-verżjonijiet differenti ta' l-ERTMS, bil-għan li tiżgura l-kompatibbiltà teknika u operazzjonali bejn l-infrastrutturi u l-vetturi ferrovjarji mgħammrin ta' verżjonijiet differenti.Artikolu 21bKompiti oħrajnBi ftehim mal-Kummissjoni jew fuq talba tagħha, l-Aġenzija għandha twettaq kull kompitu konkret li jikkontribwixxi lejn l-għanijiet deskritti fl-Artikolu 1, anki jekk il-kompitu ma jkunx espliċitament previst f'dan ir-Regolament jew fil-programm ta' ħidma previst fl-Artikolu 25, il-paragrafu 2, punt c)."17.  L-Artikolu 25 jinbidel kif ġej:18.  Fil-paragrafu 2, il-punt c) jiġi mibdul b'dan li ġej:"c) taddotta, sat-30 ta' Novembru ta' kull sena, waqt li tieħu qies ta' l-opinjoni tal-Kummissjoni, il-programm ta' ħidma ta' l-Aġenzija għas-sena li ġejja u tibagħtu lill-Istati Membri, lill-Parlament Ewropew, lill-Kunsill u lill-Kummissjoni. Dan il-programm ta' ħidma għandu jiġi adottat mingħajr ħsara għall-proċedura Komunitarja annwali tal-baġit. Fil-każ illi l-Kummissjoni tesprimi, fi żmien 15-il ġurnata mid-data ta' l-adozzjoni tal-programm ta' ħidma, in-nuqqas ta' qbil tagħha mal-programm imsemmi, il-Bord Amministrattiv għandu jeżamina mill-ġdid il-programm u jadottah, possibbilment emendat, f'perjodu ta' xahrejn, fit-tieni qari jew b'maġġoranza ta' żewġ terzi, inklużi r-rappreżentanti tal-Kummissjoni, jew b'unanimità tar-rappreżentanti ta' l-Istati Membri;"19.  Jiddaħħal il-paragrafu 3 li ġej:« 3. Il-programm ta' ħidma ta' l-Aġenzija tidentifika l-għanijiet imfittxa għal kull attività. B'mod ġenerali, kull attività u/jew kull riżultat huwa suġġett għal rapport indirizzat lill-Kummissjoni. "20.  Fl-Artikolu 26, il-paragrafu 1 jinbidel bit-test li ġej:« 1. Il-Bord Amministrattiv għandu jkun magħmul minn rappreżentant wieħed maħtur minn kull Stat Membru u erba' rappreżentanti maħturin mill-Kummissjoni, kif ukoll sitt rappreżentanti mingħajr dritt għall-vot li jirrappreżentaw, fil-livell Ewropew, il-kategoriji li ġejjin:a) l-impriżi ferrovjarji,b) l-amministraturi ta' l-infrastruttura,c) l-industrija ferrovjarja,d) it-trejdjunjins,e) il-passiġġieri,f) il-klijenti tas-servizzi tat-trasport ta' merkanzija.Għal kull waħda minn dawn il-kategoriji, il-Kummissjoni se taħtar rappreżentant u sostitut, fuq il-bażi ta' lista ta' erba' ismijiet ippreżentat mill-organizzazzjonijiet Ewropej rispettivi.Il-membri tal-Bord Amministrattiv, kif ukoll is-sostituti tagħhom, se jinħatru fuq il-bażi ta' l-esperjenza u l-għarfien tagħhom."21.  Fl-Artikolu 36, il-paragrafu 1 jinbidel bit-test li ġej:«1. L-Aġenzija hija miftuħa għall-parteċipazzjoni tal-pajjiżi Ewropej u tal-pajjiżi marbutin mal-Politika Ewropea tal-Viċinat[15] li ffirmaw ftehimiet mal-Komunità Ewropea li jistipulaw l-adozzjoni u l-applikazzjoni, minn dawn il-pajjiżi, tal-leġiżlazzjoni Komunitarja fil-qasam kopert minn dan ir-Regolament."Artikolu 2Dan ir-Regolament jidħol fis-seħħ fil-jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament jorbot fl-intier tiegħu, u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President  DIKJARAZZJONI FINANZJARJA LEĠIŻLATTIVA1. ISEM IL-PROPOSTA:Proposta relatata mal-modifika tar-Regolament 881/2004 li jistabbilixxi Aġenzija Ewropea tal-Ferroviji.Din il-proposta hija parti minn pakkett li jikkonsisti fost affarijiet oħra minn:-  Komunikazzjoni-  proposta relatata mal-konsolidament/ir-riformulazzjoni tad-Direttivi dwar l-Interoperabbiltà ferrovjarja (96/48/KE u 2001/16/KE)-  proposta relatata mal-modifika tad-Direttiva dwar is-Sikurezza Ferrovjarja (2004/49/KE)-  sommarju tar-rapport ta’ l-analiżi ta’ l-impatt.2. IL-QAFAS ABM / EBA (ġestjoni skond l-attività / l-istabbiliment tal-baġit skond l-attività)Intestatura 06: Enerġija u trasport.Kapitolu baġitarju 06 02: Trasport bl-art, bl-ajru u bil-baħar.3. LINJI BAĠITARJI3.1. Linji baġitarji (linji operattivi u linji ta’ assistenza teknika u amministrattiva relatati (ex-linji BA)) li jinkludu l-intestaturi tagħhom:Linja tal-baġit 06 02 08 01 – Aġenzija Ewropea tal-Ferroviji – Sussidju skond it-Titoli I u II (spejjeż amministrattivi)Linja tal-baġit 06 02 08 02 – Aġenzija Ewropea tal-Ferroviji – sussidju skond it-Titolu III (spejjeż ta’ l-operat)3.2. Tul ta’ żmien ta’ l-azzjoni u ta’ l-impatt finanzjarju:Peress li ċerti azzjonijiet huma kontinwi, it-tul taż-żmien huwa indefinit.3.3. Karatteristiċi tal-baġit:Linja baġitarja | Tip ta’ nefqa | Ġdid | Parteċipazzjoni tal-EFTA | Parteċipazzjoni minn pajjiżi applikanti | Intestatura fil-perspettiva finanzjarja |06.020801 | Mhux obbligatorja | AD[16] | LE | IVA | LE | Nru 3 Politiki interni (2000-2006) / Nru 1 Kompetittività għat-tkabbir ekonomiku u l-ħolqien ta’ l-impjiegi (2007-2013) |06.020802 | Mhux obbligatorja | AD | LE | IVA | LE | Nru 3 Politiki interni (2000-2006) / Nru 1 Kompetittività għat-tkabbir ekonomiku u l-ħolqien ta’ l-impjiegi (2007-2013) |4. SOMMARJU TAR-RIŻORSI4.1. Riżorsi finanzjarji4.1.1. Sommarju ta’ l-approprjazzjonjiet għall-impenji (AI) u l-approprjazzjonijiet għall-pagamenti (AP)miljuni ta’ Euro (sa tliet punti deċimali)Tip ta’ nefqa | Taqsima Nru | Sena n[17] | n + 1 | n + 2 | n + 3 | n + 4 | n +5 u wara | Total |Spejjeż ta’ l-operat[18] |Approprjazzjonijiet għall-Impenji (AI) | 8.1. | a | 1.685 | 2.185 | 1.685 | 1.685 | 1.685 | 0.48 | n.a. |Approprjazzjonijiet għall-pagamenti (AP) | b | 1.685 | 2.185 | 1.685 | 1.685 | 1.685 | 0.48 | n.a. |Nefqa amministrattiva inkluża fl-ammont ta’ referenza[19] |Assistenza teknika u amministrattiva – Nefqa Mhux Differenzjata (NMD) | 8.2.4. | c |AMMONT TA’ REFERENZA TOTALI |Approprjazzjonijiet għall-impenji | a + c | 1.685 | 2.185 | 1.685 | 1.685 | 1.685 | 0.48 | n.a. |Approprjazzjonijiet għall-pagamenti | b + c | 1.685 | 2.185 | 1.685 | 1.685 | 1.685 | 0.48 | n.a. |Nefqa amministrattiva mhux inkluża fl-ammont ta’ referenza[20] |Riżorsi umani u nefqa relatata (NMD) | 8.2.5. | d | n.a. |Spejjeż amministrattivi, għajr riżorsi umani u spejjeż assoċjati, mhux inklużi fl-ammont ta’ referenza (NMD) | 8.2.6. | e |Total indikattiv ta’ kemm tiswa l-azzjoni |TOTAL KE, inkluż in-nefqa għar-riżorsi umani | a + c + d + e | 1.685 | 2.185 | 1.685 | 1.685 | 1.685 | 0.48 | n.a. |TOTAL AP, inkluż in-nefqa għar-riżorsi umani | b + c + d + e | 1.685 | 2.185 | 1.685 | 1.685 | 1.685 | 0.48 | n.a. |Deattalji tal-kofinanzjamentJekk il-proposta tipprevedi kofinanzjament minn Stati Membri jew entitajiet oħra (jekk jogħġbok speċifika liema), jeħtieġ li tingħata stima tal-livell ta’ kofinanzjament fit-tabella hawn taħt (linji oħra jistgħu jkunu miżjuda jekk ikun previst li diversi entitajiet se jipprovdu kofinanzjament):miljuni ta’ Euro (sa tliet punti deċimali)L-entità tal-kofinanzjament | Sena n | n + 1 | n + 2 | n + 3 | n + 4 | n + 5 u wara | Total |…………………… | f |TOTAL KE bil-kofinanzjament | a + c + d + e + f |4.1.2. Kompatibilità ma’ l-ipprogrammar finanzjarjuX Proposta kompatibbli ma’ l-ipprogrammar finanzjarju eżistenti.( Din il-proposta teħtieġ programmar mill-ġdid ta’ l-intestatura rilevanti fil-perspettivi finanzjarji.( Din il-proposta tista’ tkun teħtieġ l-applikazzjoni tad-dispożizzjonijiet tal-Ftehim Interistituzzjonali[21] (l-istrument ta’ flessibbiltà jew ir-reviżjoni tal-perspettivi finanzjarji).4.1.3. L-impatt finanzjarju fuq id-dħulX Proposta mingħajr impatt finanzjarju fuq id-dħul( Impatt finanzjarju – L-effett fuq id-dħul huwa kif ġej:miljuni ta’ Euro (sa l-ewwel punt deċimali)Qabel l-azzjoni [Sena n - 1] | Sitwazzjoni wara l-azzjoni |Għadd totali ta’ riżorsi umani |L-adozzjoni tal-proposta leġiżlattiva preżenti mhu se jkollha l-ebda effett fuq l-istaff tad-DĠ TREN li jimmonitorja l-ħidmiet ta’ l-Aġenzija.5. KARATTERISTIĊI U GĦANIJIET5.1. Twettiq meħtieġ għaż-żmien fil-qosor jew fit-tulL-attivitajiet il-ġodda previsti għall-Aġenzija huma meħtieġa fil-futur qarib, kemm fil-qasam tar-rikonoxximent reċiproku tal-lokomotivi kif ukoll fil-qasam taċ-ċertifikazzjoni tas-sewwieqa tat-trejnijietRigward ir-rikonoxximent reċiproku tal-lokomotivi, l-Aġenzija hija mitluba tiffaċilita l-proċedura ta’ ċertifikazzjoni tal-vetturi ferrovjarji ( rolling stock ) eżistenti billi tiżviluppa strument ta’ referenza li jippermetti li tkun stabbilita, għal kull parametru vverifikat, korrispondenza mar-regoli nazzjonali applikabbli u billi tipprovdi pariri tekniċi f’waqthom fil-qasam tal-proġetti konkreti.Wara l-adozzjoni tat-tielet pakkett ferrovjarju, l-Aġenzija[23] se tkun responsabbli minn diversi karigi li ġġib magħha d-Direttiva dwar iċ-ċertifikazzjoni ta’ l-istaff tal-ferroviji responsabbli mis-sikurezza[24], minn l-iżvilupp tal-mudelli ta’ liċenzji u dikjarazzjonijiet kumplimentari sa l-istudju li jikkonċerna l-użu ta’ l-ismart kards.5.2. Valur miżjud ta’ l-azzjoni Komunitarja, kompatibilità tal-proposta ma’ strumenti finanzjarji oħra, u sinerġiji eventwaliLivell għoli ta’ valur miżjud permezz ta’ l-użu ta’ struttura u staff kwalifikat li diġà huma disponibbli parzjalment, kif ukoll permezz ta’ metodi li diġà ngħatat prova tagħhom (pereżempju, l-użu ta’ netwerk ta’ awtoritajiet nazzjonali għas-sikurezza li diġà twaqqaf u qed jopera).5.3. Għanijiet, riżultati mistennija u indikaturi marbuta mal-proposta fi ħdan il-kuntest tal-ġestjoni skond l-attività (ABM)Għan operattiv nru 1: rikonoxximent reċiproku tal-lokomotivi (għan ewlieni tal-pakkett preżenti) :-  Għan: li jiżdied l-għadd ta’ regoli nazzjonali li jkopru r-rikonoxximent reċiproku-  Riżultat: tnaqqis fid-dewmien tal-proċeduri ta’ approvazzjoni tal-lokomotivi-  Indikatur: numru ta’ lokomotivi li bdew joperaw barra mill-Istat ta’ l-oriġini.Għan operattiv nru 2; ħruġ ta’ ċertifikati lis-sewwieqa tat-trejnijiet (it-tielet pakkett ferrovjarju):-  Għan u riżultat: l-iżvilupp ta’ mudelli ta’ liċenzji u l-ispeċifikazzjonijiet tar-reġistri-  Indikatur: numru ta’ sewwieqa ċċertifikati f’konformità mad-Direttiva dwar iċ-ċertifikazzjoni ta’ l-istaff responsabbli mis-sewqan tat-trejnijietGħan operattiv nru 3: karigi/dmirijiet diversiIrreferi għall-punt 8.2.25.4. Metodi ta’ implimentazzjoni (indikattivi)X Ġestjoni ċċentralizzata( direttament mill-KummissjoniX indirettament b’delega lil:( Aġenziji Eżekuttivi,X entitajiet maħluqa mill-Komunitajiet, kif previst fl-Artikolu 185 tar-Regolament Finanzjarju,( entitajiet pubbliċi nazzjonali/entitajiet b’missjoni ta’ servizz pubbliku.( Ġestjoni maqsuma jew deċentralizzata( ma’ Stati Membri( ma’ pajjiżi terzi( Tmexxija konġunta ma’ organizzazzjonijiet internazzjonali (speċifika)6. MONITORAĠĠ U EVALWAZZJONI6.1. Sistema ta’ monitoraġġKull sena, ix-xogħol ta’ l-Aġenzija Ewropea tal-Ferroviji ( ERA ) jiġi mmonitorjat u evalwat fir-rapport ġenerali annwali (għas-sena ta’ qabel) u l-programm ta’ ħidma (għas-sena ta’ wara). Dawn iż-żewġ dokumenti huma adottati mill-Bord ta’ l-Aġenzija għall-Ġestjoni u mibgħuta lill-Parlament Ewropew, il-Kunsill, il-Kummissjoni, il-Qorti ta’ l-Awdituri u l-Istati Membri.6.2. Evalwazzjoni6.2.1. Evalwazzjoni ex-anteFil-konsultazzjoni pre-leġiżlattiva, diversi għażliet ġew diskussi u evalwati mar-rappreżentanti ta’ l-Istati Membri kif ukoll ma’ l-organizzazzjonijiet li jirrappreżentaw is-settur. L-Aġenzija ġiet ikkonsultata wkoll. Rapport iddettaljat ħafna dwar l-analiżi ta’ l-impatt jinsab disponibbli fuq is-sit tal-Kummissjoni u sommarju tiegħu jinsab mehmuż mal-proposta preżenti.6.2.2. Miżuri meħuda wara evalwazzjoni intermedja/ex post (tagħlimiet miksuba minn esperjenzi preċedenti simili)F’Settembru 2006, saret verifika ta’ l-Aġenzija u xi miżuri korrettivi qed jiġu żviluppati hekk kif qed tiġi mħejjija din il-proposta.6.2.3. Kundizzjonijiet u frekwenza ta’ l-evalwazzjonijiet fil-ġejjieniMinbarra l-verifiki previsti mill-Uffiċċju Ewropew ta’ Kontra l-Frodi (OLAF) u l-Qorti ta’ l-Awdituri, l-Artikolu 43 tar-Regolament ta’ l-Aġenzija jipprevedi li l-Kummissjoni twettaq evalwazzjoni ta’ l-Aġenzija (riżultati, metodi ta’ l-operat) ħames snin wara t-twaqqif tagħha, jiġifieri għall-ħabta tas-sena 2010.7. MIżURI KONTRA L-FRODIId-Direttur Eżekuttiv jimplimenta l-baġit ta’ l-Aġenzija. Kull sena, huwa jippreżenta kontijiet iddettaljati għas-sena ta’ qabel li juru d-dħul u l-infiq tal-Kummissjoni, il-Qorti ta’ l-Awdituri u l-Bord ta’ l-Aġenzija għall-Ġestjoni. Barra minn hekk, l-awditur intern tal-Kummissjoni juża l-istess termini ta’ referenza kemm fir-rigward ta’ l-ERA kif ukoll fejn huma kkonċernati d-dipartimenti tal-Kummissjoni, u l-Aġenzija għandha sistema ta’ l-awditjar simili għal dik tal-Kummissjoni.Ir-Regolament tal-Parlament Ewropew u tal-Kunsill (KE) Nru 1073/1999 tal-25 ta’ Mejju 1999 dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF), u l-ftehim interistituzzjonali tal-25 ta’ Mejju 1999 li jikkonċerna l-investigazzjonijiet immexxija mill-OLAF japplikaw mingħajr restrizzjoni għall-ERA.8. DETTALJI TAR-RIŻORSI8.1. Għanijiet tal-proposta f’termini ta’ l-ispiża finanzjarja tagħhomApproprjazzjonijiet għall-impenji f’miljuni ta’ Euro (sa tliet punti deċimali)Sena n | Sena n + 1 | Sena n + 2 | Sena n + 3 | Sena n + 4 | Sena n + 5 |Uffiċjali jew aġenti temporanji[27] (XX 01 01) | A*/AD |B*, C*/AST |Staff iffinanzjat[28] skond l-Art. XX 01 02 |Staff ieħor iffinanzjat[29] skond l-Artikolu XX 01 04/05 |TOTAL |L-adozzjoni tal-proposta leġiżlattiva preżenti mhu se jkollha l-ebda effett fuq l-istaff tad-DĠ TREN li jimmonitorja l-ħidmiet ta’ l-Aġenzija.8.2.1.b. Numru u tip ta’ riżorsi umani (ERA)Skond il-pjan stabbilit kif imsemmi fl-abbozz preliminari tal-baġit 2007, hemm bżonn li għas-snin n sa n+4, jiżdiedu 7 postijiet AD8 addizzjonali, u għas-snin n+5 u ta’ wara, post wieħed AD8 addizzjonali. Dawn il-postijiet addizzjonali huma ġġustifikati minn hawn ‘il quddiem.8.2.2. Deskrizzjoni tal-ħidmiet li joħorġu mill-azzjoniNota : Hawn taħt qed jiġu deskritti l-karigi ta’ l-Aġenzija u mhux il-karigi tad-DĠ TREN E2 li se jwettaq il-monitoraġġ tal-karigi ta’ l-Aġenzija.Għan operattiv 1: rikonoxximent reċiproku tal-vetturi ferrovjarji ( rolling stock )-  Żvilupp ta’ strument ta’ referenza li jkun jikkonsisti mir-regoli nazzjonali kollha li japplikaw għall-vetturi ferrovjarji-  Klassifikazzjoni u paragun ta’ dawn ir-regoli-  Koordinazzjoni ta’ l-operat tan-netwerks ta’ l-awtoritajiet nazzjonali bil-għan li jitnaqqas l-għadd ta’ regoli nazzjonali-  Pubblikazzjoni tat-tabella ta’ korrelazzjoni tar-regoli nazzjonali-  Tħejjija ta’ Pariri Tekniċi meta mitluba mill-awtoritajiet nazzjonali għas-sikurezza u mill-Kummissjoni-  Tħejjija ta’ rakkomandazzjoni fid-dawl tad-deċiżjonijiet tal-Kummissjoni bil-għan li jnaqqsu l-għadd ta’ regoli nazzjonali u li jżidu l-għadd ta’ regoli li jkopru r-rikonoxximent reċiprokuDan l-għan operattiv jeħtieġ:-  4 esperti addizzjonali fl-ewwel 5 snin, u wara wieħed fis-sena. Impjegat wieħed fil-livell A8 jiswa medja ta’ € 0.122 miljun għat-titolu I u € 0.013 miljun għat-titolu II.-  Barra minn hekk, wieħed irid jalloka € 100,000 fis-sena għall-ewwel ħames snin għall-grupp ta’ ħidma, u wara € 50,000 fis-sena (titolu III)-  Għat-traduzzjoni ta’ parti mir-regoli nazzjonali, wieħed irid jalloka € 540,000 fis-sena għall-ħames snin li ġejjin (titolu III)-  Hemm bżonn ukoll li jiġi żviluppat materjal/sistema ta’ l-informatika speċifiċi ta’ € 500,000 fit-tieni sena (titolu III).Għan operattiv 2: ċertifikazzjoni tas-sewwieqa (it-tielet pakkett ferrovjarju)-  Rakkomandazzjonijiet għall-mudelli ta’ liċenzji u ċ-ċertifikazzjonijiet armonizzati-  Rakkomandazzjonijiet għall-kodiċi Komunitarji fil-kategoriji tal-liċenzji-  Abbozz ta’ speċifikazzjonijiet relattivi għar-reġistri tas-sewwieqa-  Kooperazzjoni ma’ l-awtoritajiet kompetenti ta’ l-Istati Membri biex tkun assigurata l-interoperabbiltà tar-reġistri-  Rapport dwar l-aġenti l-oħra li qed iwettqu dmirijiet li huma kruċjali għas-sikurezza-  Rapport dwar l-implimentazzjoni tad-Direttiva-  Rapport dwar l-użu ta’ l-ismart cardsDan l-għan jeħtieġ:-  żewġ esperti addizzjonali għall-ewwel ħames snin, u wara espert fis-sena (titoli I u II).-  Barra minn hekk, hemm bżonn allokazzjoni ta’ € 100,000 fis-sena għall-ewwel ħames snin (€ 50,000 għall-grupp ta’ ħidma, € 50,000 għall-istudji), u wara € 25,000 fis-sena għall-grupp ta’ ħidma (titolu III).Għan operattiv 3: ħidmiet oħra-  Ħidmiet relatati ma’ l-ERTMS: l-awtorità tas-sistema, l-immaniġġjar ta’ l-ispeċifikazzjoni, l-immaniġġjar tal-koeżistenza tas-sistemi differenti fin-netwerk, l-appoġġ għall-koordinament u l-użu ta’ l-ERTMS matul il-kurituri-  Żvilupp ta’ kriterji Komunitarji għaċ-ċertifikazzjoni ta’ sidien ta’ vaguni, bħala parti miċ-ċertifikazzjoni tal-garaxxijiet tal-manutenzjoni-  Elaborazzjoni tal-gwida dwar l-implimentazzjoni tar-reġistri dwar l-infrastrutturi u l-vetturi ferrovjarji-  Eċċ.Għal dawn il-ħidmiet, hemm bżonn l-allokazzjoni ta’ espert fis-sena flimkien mar-riżorsi disponibbli (titoli I u II).8.2.3. Oriġini tar-riżorsi umani (statutorji)Nota: Dan jikkonċerna l-istaff tad-DĠ TREN R2 li se jimmonitorja l-attivitajiet kkonċernati ta’ l-Aġenzija.X Karigi attwalment allokati għall-ġestjoni tal-programm li għandhom jiġu ssotitwiti jew estiżi( Karigi allokati minn qabel fi ħdan is-sena finanzjarja SPA/PDB għas-sena n( Karigi li għandhom jintalbu għall-proċedura SPA/PDB li jmiss( Karigi li għandhom jerġgħu jiġu allokati mill-ġdid bl-użu tar-riżorsi eżistenti fi ħdan is-servizz ikkonċernat (allokazzjoni mill-ġdid interna)( Karigi meħtieġa għas-sena n iżda mhux previsti fl-eżerċizzju SPA/PDB tas-sena finanzjarja kkonċernata8.2.4. Spejjeż amministrattivi oħra inkluż fl-ammont ta’ referenza (XX 01 04/05 – Spejjeż ta ġestjoni amministrattiva)miljuni ta’ Euro (sa tliet punti deċimali)Linja baġitarja (nru u intestatura) | Sena n | Sena n + 1 | Sena n + 2 | Sena n + 3 | Sena n + 4 | Sena n + 5 u wara | TOTAL |1. Assistenza teknika u amministrattiva (inkluż l-ispejjeż relatati għall-istaff) |Aġenziji Eżekuttivi[30] |Assistenza teknika u amministrattiva oħra |- intra muros |- extra muros |Total ta’ l-assistenza teknika u amministrattiva |8.2.5. Spiża għar-riżorsi umani u nefqa relatata mhux inkluża fl-ammont ta’ referenzamiljuni ta’ Euro (sa tliet punti deċimali)Tip ta’ riżorsi umani | Sena n | Sena n + 1 | Sena n + 2 | Sena n + 3 | Sena n + 4 | Sena n + 5 u wara |Uffiċjali u aġenti temporanji[31] (XX 01 01) |Staff iffinanzjat mill-Art. XX 01 02 (awżiljarji, esperti nazzjonali ssekondati, ,aġenti b’kuntratt, eċċ.) (indika l-linja baġitarja) |Spiża totali għar-riżorsi umani u nefqa relatata (MHUX inklużi fl-ammont ta’ referenza) |Kalkolu - Uffiċjali u aġenti temporanji |Kalkolu - Staff iffinanzjat skond l-Artikolu XX 01 02 |8.2.6. Nefqa amministrattiva oħra mhux inkluża fl-ammont ta’ referenza miljuni ta’ Euro (sa tliet punti deċimali) |Sena n | Sena n + 1 | Sena n + 2 | Sena n + 3 | Sena n + 4 | Sena n + 5 u wara | TOTAL |XX 01 02 11 01 – Missjonijiet |XX 01 02 11 01 – Laqgħat u konferenzi |XX 01 02 11 03 - Kumitati[32] |XX 01 02 11 04 – Studji u konsulenzi |XX 01 02 11 05 – Sistemi ta’ informatika |2. Total ta’ spejjeż oħra ta’ ġestjoni (XX 01 02 11) |3. Nefqa oħra ta’ natura amministrattiva (speċifika billi tindika l-linja baġitarja) |Total tan-nefqa amministrattiva għajr ir-riżorsi umani u nfiq relatat (MHUX inklużi fl-ammont ta’ referenza) |Kalkolu – Nefqa amministrattivi oħra mhux inkluża fl-ammont ta referenza |Il-ħtiġijiet għar-riżorsi umani u amministrattivi jkunu koperti mill-allokazzjoni mogħtija lid-Direttorat Ġenerali ta’ tmexxija fil-qafas tal-proċedura ta’ allokazzjoni.[pic][pic][pic][1] ĠU …………[2] ĠU …………[3] ĠU …………[4] ĠU C, ta' ... , p. ...[5] ĠU C, ta' ... , p. ...[6] ĠU C, ta' ... , p. ...[7] ĠU C, ta' ... , p. ...[8] ĠU L 164, tat-30.4.2004, p. Verżjoni kkoreġuta fil-ĠU L 220, ta' l-21.6.2004, p. 3.[9] ĠU L 164, tat-30.4.2004, p. Verżjoni kkoreġuta fil-ĠU L 220, ta' l-21.6.2004, p. 16.[10] ĠU ………..[11] ĠU …………[12] ĠU …………[13] ĠU …………[14] Ivverifika t-titlu u r-riferenza wara l-adozzjoni tat-tielet pakkett ferrovjarju.[15] KUMM(2004) 373 finali, 12.5.2004.[16] Approprjazzjonijiet differenzjati[17] Is-sena n hija l-ewwel sena li fiha jidħlu fis-seħħ il-modifiki magħmula bid-dikjarazzjoni finanzjarja leġiżlattiva preżenti, jiġifieri l-ewwel sena mill-adozzjoni ta’ dawn il-modifiki miż-żewġ fergħat ta’ l-Awtorità baġitarja.[18] Nefqa li ma taqax taħt il-kapitoli xx 01 tat-titolu xx ikkonċernat.[19] Nefqa li ma taqax taħt l-Artikolu xx 01 04 tat-Titolu xx.[20] Nefqa fi ħdan il-Kapitolu xx 01, għajr l-Artikoli xx 01 04 u xx 01 05.[21] Ara l-punti 19 u 24 tal-Ftehim Interistituzzjonali[22] Kolonni żejda għandhom jiżdiedu skond il-każ, jekk tul l-azzjoni aktar minn 6 snin.[23] ĠU ..... u verifikazzjoni tat-titolu[24] ĠU ………..[25] Is-sena n hija l-ewwel sena li fiha jidħlu fis-seħħ il-modifiki magħmula bid-dikjarazzjoni finanzjarja leġiżlattiva preżenti, jiġifieri l-ewwel sena mill-adozzjoni ta’ dawn il-modifiki miż-żewġ fergħat ta’ l-Awtorità baġitarja.[26] Kif deskritt fil-partijiet 5.3 u 8.2.2.[27] In-nefqa MHIX koperta mill-ammont ta’ referenza.[28] In-nefqa MHIX koperta mill-ammont ta’ referenza.[29] In-nefqa hija inkluża fl-ammont ta’ referenza.[30] Għandha ssir referenza għad-dikjarazzjoni finanzjarja leġiżlattiva speċifika għall-Aġenzija(i) Eżekuttiva(i) kkonċernati.[31] L-ispiża medja għall-uffiċjal A bbażata fuq n=2008 u 2% fis-sena[32] Speċifika t-tip ta’ kumitat kif ukoll il-grupp li qiegħed fih.